যুক্তরাষ্ট্রের বিজ্ঞান কল্পকাহিনি ও ফ্যান্টাসি ম্যাগাজিনের ইতিহাস (১৯৫০ পর্যন্ত)

১৯২০-এর দশকে মার্কিন যুক্তরাষ্ট্রে বিজ্ঞান কল্পকাহিনি এবং ফ্যান্টাসি ম্যাগাজিন প্রকাশিত হতে শুরু করে। বিজ্ঞান কল্পকাহিনিভিত্তিক গল্পগুলো এর আগের কয়েক দশক ধরে আর্গোসির মতো পাল্প ম্যাগাজিনগুলোতে প্রকাশিত হয়ে আসছিল, কিন্তু ১৯১৫ সালে অন্যতম প্রধান পাল্প প্রকাশক স্ট্রিট অ্যান্ড স্মিথের ডিটেকটিভ স্টোরি ম্যাগাজিন বের করার আগে কোনো নির্দিষ্ট ধারার জন্য বিশেষায়িত কোনো ম্যাগাজিন ছিল না। শুধুমাত্র ফ্যান্টাসি এবং ভৌতিক গল্পের ওপর ভিত্তি করে তৈরি প্রথম ম্যাগাজিন ছিল উইয়ার্ড টেলস, যা ১৯২৩ সালে যাত্রা শুরু করে এবং পরবর্তী দুই দশকে শীর্ষস্থানীয় অদ্ভুত কল্পকাহিনি ম্যাগাজিন হিসেবে নিজেকে প্রতিষ্ঠিত করে; এইচ. পি. লাভক্র্যাফট, ক্লার্ক অ্যাশটন স্মিথ এবং রবার্ট ই. হাওয়ার্ডের মতো লেখকরা এর নিয়মিত লেখক ছিলেন। ১৯২৬ সালে হুগো গার্নসব্যাক প্রকাশিত অ্যামেজিং স্টোরিজ উইয়ার্ড টেলসের সাথে যুক্ত হয়; অ্যামেজিংয়ে শুধুমাত্র বিজ্ঞান কল্পকাহিনি ছাপা হতো, কোনো ফ্যান্টাসি নয়। গার্নসব্যাক অ্যামেজিং স্টোরিজে একটি চিঠিপত্র কলাম অন্তর্ভুক্ত করেন; যার মাধ্যমে ভক্তরা চিঠির সাথে প্রকাশিত ঠিকানা ব্যবহার করে একে অপরের সাথে যোগাযোগ করতে শুরু করে এবং এর মাধ্যমেই সংগঠিত বিজ্ঞান কল্পকাহিনি ভক্তগোষ্ঠী তৈরি হয়। গার্নসব্যাক চাইতেন তার প্রকাশিত গল্পগুলো বিনোদনমূলক হওয়ার পাশাপাশি বৈজ্ঞানিকভাবে নির্ভুল এবং শিক্ষামূলক হোক, কিন্তু তার এই লক্ষ্য পূরণকারী গল্প খুঁজে পাওয়া কঠিন ছিল; তিনি ১৯২৭ সালে আব্রাহাম মেরিটের "দ্য মুন পুল" প্রকাশ করেন, যদিও এটি ছিল সম্পূর্ণ অবৈজ্ঞানিক। ১৯২৯ সালে গার্নসব্যাক অ্যামেজিং স্টোরিজের নিয়ন্ত্রণ হারান, কিন্তু দ্রুত বেশ কয়েকটি নতুন ম্যাগাজিন শুরু করেন। গার্নসব্যাকের অন্যতম একটি ম্যাগাজিন ছিল ওয়ান্ডার স্টোরিজ, যার সম্পাদক ডেভিড ল্যাসার প্রাপ্ত গল্পগুলোর গুণমান উন্নত করার জন্য কাজ করেছিলেন। প্রথম দিকের আরেকটি প্রতিযোগী ম্যাগাজিন ছিল ১৯৩০ সালে প্রকাশিত হ্যারি বেটস সম্পাদিত অ্যাস্টাউন্ডিং স্টোরিজ অব সুপার-সায়েন্স; তবে বেটস কেবল ন্যূনতম বৈজ্ঞানিক উপাদান সম্বলিত অতি সাধারণ রোমাঞ্চকর গল্পগুলোই ছাপতেন; তার আমলের খুব কম কাহিনিই পাঠকদের মনে দীর্ঘস্থায়ী জায়গা করে নিতে পেরেছে।

১৯৩৩ সালে স্ট্রিট অ্যান্ড স্মিথ কর্তৃক অ্যাস্টাউন্ডিং অধিগৃহীত হয় এবং এটি শীঘ্রই এই নতুন ধারার শীর্ষস্থানীয় ম্যাগাজিনে পরিণত হয়, যাতে ১৯৩৪ সালে মারে লেইনস্টারের "সাইডওয়াইজ ইন টাইমের" মতো প্রথম যুগের ধ্রুপদী গল্প প্রকাশিত হয়। ফ্যান্টাসি এবং অদ্ভুত কল্পকাহিনি ধারায় উইয়ার্ড টেলসের সাথে পাল্লা দিতে বেশ কয়েকটি প্রতিযোগী ম্যাগাজিনের আবির্ভাব হলেও কোনোটিই টিকে থাকতে পারেনি; ১৯৩০-এর দশককে উইয়ার্ড টেলসের স্বর্ণযুগ হিসেবে বিবেচনা করা হয়। ১৯৩৯ থেকে ১৯৪১ সালের মধ্যে বিজ্ঞান কল্পকাহিনি এবং ফ্যান্টাসি ম্যাগাজিনের সংখ্যায় ব্যাপক জোয়ার আসে: বেশ কিছু প্রকাশক এই ক্ষেত্রে প্রবেশ করে, যার মধ্যে ছিল স্ট্যান্ডার্ড ম্যাগাজিনস, যাদের অধীনে ছিল স্টার্টলিং স্টোরিজ এবং থ্রিলিং ওয়ান্ডার স্টোরিজ (যা মূলত ছিল ওয়ান্ডার স্টোরিজের নতুন নাম); পপুলার পাবলিকেশন্স, যাদের অধীনে ছিল অ্যাস্টোনিশিং স্টোরিজ এবং সুপার সায়েন্স স্টোরিজ; এবং ফিকশন হাউস, যাদের প্ল্যানেট স্টোরিজ মূলত ছিল আন্তঃগ্রহীয় রোমাঞ্চকর ও নাটকীয় গল্পকেন্দ্রিক ম্যাগাজিন। জিফ-ডেভিস ফ্যান্টাসটিক অ্যাডভেঞ্চারস নামে অ্যামেজিংয়ের একটি সহযোগী ফ্যান্টাসি ম্যাগাজিন প্রকাশ করে। এই জোয়ারের সময় অ্যাস্টাউন্ডিং এই ক্ষেত্রে তার শ্রেষ্ঠত্বের পরিধি আরও প্রসারিত করে: সম্পাদক জন ডব্লিউ ক্যাম্পবেল তরুণ লেখকদের একটি শক্তিশালী দল তৈরি করেন, যার মধ্যে ছিলেন রবার্ট এ. হাইনলাইন, আইজ্যাক আসিমভ, এবং এ. ই. ভ্যান ভোট। ১৯৩৮ সাল থেকে শুরু হওয়া সময়টিকে, যখন ক্যাম্পবেল অ্যাস্টাউন্ডিংয়ের দায়িত্ব নেন, প্রায়শই বিজ্ঞান কল্পকাহিনির স্বর্ণযুগ বলা হয়। এই যুগের সুপরিচিত গল্পগুলোর মধ্যে রয়েছে ভ্যান ভোটের স্ল্যান এবং আসিমভের "নাইটফল"। ক্যাম্পবেল ১৯৩৯ সালে অ্যাস্টাউন্ডিংয়ের ফ্যান্টাসি সহযোগী হিসেবে আননোন চালু করেন; এটি ছিল উইয়ার্ড টেলসের প্রথম শক্তিশালী প্রতিযোগী। যদিও যুদ্ধকালীন কাগজের ঘাটতির কারণে ১৯৪৩ সালে আননোনের প্রকাশনা বন্ধ করতে হয়, বর্তমানে একে অন্যতম প্রভাবশালী পাল্প ম্যাগাজিন হিসেবে গণ্য করা হয়।

দ্বিতীয় বিশ্বযুদ্ধের পর মাত্র আটটি বিজ্ঞান কল্পকাহিনি ও ফ্যান্টাসি ম্যাগাজিন টিকে ছিল। অ্যাস্টাউন্ডিং বাদে সবগুলোই তখন পাল্প ম্যাগাজিন ফরম্যাটে ছিল; অ্যাস্টাউন্ডিং ১৯৪৩ সালেই ডাইজেস্ট ফরম্যাটে চলে গিয়েছিল। অ্যাস্টাউন্ডিং জনপ্রিয় গল্প প্রকাশ করা অব্যাহত রাখে, যার মধ্যে ছিল সি. এল. মুরের "ভিন্টেজ সিজন" এবং জ্যাক উইলিয়ামসনের "উইথ ফোল্ডেড হ্যান্ডস..."। দশক জুড়ে অন্যান্য ম্যাগাজিনের গল্পের গুণমানও উন্নত হয়: বিশেষ করে স্টার্টলিং স্টোরিজ এবং থ্রিলিং ওয়ান্ডার বেশ কিছু চমৎকার লেখা প্রকাশ করে এবং এই ক্ষেত্রে অ্যাস্টাউন্ডিংয়ের নেতৃত্বাবস্থানকে চ্যালেঞ্জ জানায়। ১৯৪০-এর দশকের শেষের দিকে আরও কিছু পাল্প ম্যাগাজিন শুরু হয়, তবে এর প্রায় সবকটিই ছিল পুরনো ধ্রুপদী গল্পগুলো পুনরায় ছাপানোর মাধ্যম। এর একটি ব্যতিক্রম ছিল অ্যাভনের পরীক্ষামূলক ম্যাগাজিন আউট অব দিস ওয়ার্ল্ড অ্যাডভেঞ্চারস, যেখানে গল্পের সাথে কিছু কমিকস পাতাও যুক্ত থাকত। ম্যাগাজিনটি ব্যর্থ হয় এবং মাত্র দুটি সংখ্যা পর্যন্ত টিকে ছিল। দশকের শেষের দিকে ডাইজেস্ট ফরম্যাটের ম্যাগাজিন আসতে শুরু করে, যার মধ্যে ছিল রেমন্ড পামার সম্পাদিত আদার ওয়ার্ল্ডস। ১৯৪৯ সালে দ্য ম্যাগাজিন অব ফ্যান্টাসি অ্যান্ড সায়েন্স ফিকশনের প্রথম সংখ্যা প্রকাশিত হয়, যার পর ১৯৫০ সালের অক্টোবরে আসে গ্যালাক্সি সায়েন্স ফিকশনের প্রথম সংখ্যা; দুটিই ছিল ডাইজেস্ট এবং শীঘ্রই তারা এই ক্ষেত্রে আধিপত্য বিস্তার করে। এই সময়কালের পর খুব কম সংখ্যক বিজ্ঞান কল্পকাহিনি বা ফ্যান্টাসি পাল্প ম্যাগাজিন চালু হয়েছে; ১৯৫০-এর দশক ছিল ডাইজেস্ট ম্যাগাজিন যুগের শুরু, যদিও প্রধান পাল্পগুলো ১৯৫০-এর দশকের মাঝামাঝি পর্যন্ত টিকে ছিল এবং লেখকরা মূলধারার ম্যাগাজিন ও বড় বই প্রকাশনীর কাছে লেখা বিক্রি করতে শুরু করেছিলেন।

 প্রথম যুগের ম্যাগাজিন 
১৯শ শতাব্দীর শেষভাগ নাগাদ মার্কিন ম্যাগাজিনগুলোতে নিয়মিতভাবে বিজ্ঞান কল্পকাহিনিমূলক উপাদান সম্বলিত গল্প প্রকাশিত হতে শুরু করে।Stableford (2009), p. 29. এই ম্যাগাজিনগুলো সাধারণত অন্য বিষয়বস্তুকে বাদ দিয়ে কেবল কল্পকাহিনি ছাপত না; সেগুলোতে অ-কল্পকাহিনি ধারার নিবন্ধ এবং কবিতাও থাকত। ১৮৯৬ সালের অক্টোবরে ফ্র্যাঙ্ক এ. মানসি কোম্পানির আর্গোসি ম্যাগাজিনটি প্রথম শুধুমাত্র কল্পকাহিনি ছাপতে শুরু করে এবং ওই বছরের ডিসেম্বরে এটি সস্তা কাঠের মণ্ড থেকে তৈরি কাগজ ব্যবহার শুরু করে। ম্যাগাজিন ইতিহাসবিদদের মতে এটিই ছিল পাল্প ম্যাগাজিন যুগের সূচনা। দীর্ঘ বিশ বছর ধরে এই পাল্পগুলো কোনো নির্দিষ্ট ধারার মধ্যে সীমাবদ্ধ না থেকেই সফলভাবে চলছিল, কিন্তু ১৯১৫ সালে প্রভাবশালী ম্যাগাজিন প্রকাশক স্ট্রিট অ্যান্ড স্মিথ এমন কিছু ম্যাগাজিন প্রকাশ করতে শুরু করে যা একটি নির্দিষ্ট ধারার ওপর কেন্দ্রীভূত ছিল, যেমন ডিটেকটিভ স্টোরি ম্যাগাজিন এবং ওয়েস্টার্ন স্টোরি ম্যাগাজিন। এই ম্যাগাজিনগুলো বিশেষায়িত এবং একক-ধারাভিত্তিক পাল্প ম্যাগাজিনের পথ প্রদর্শকের ভূমিকা পালন করে।Murray (2011), p. 11.

পাল্প ম্যাগাজিনের সংখ্যা বৃদ্ধির সাথে সাথে তারা বিজ্ঞান কল্পকাহিনি (সাই-ফাই) প্রকাশ অব্যাহত রাখে। আর্গোসি এবং অল-স্টোরির মতো সাধারণ কল্পকাহিনি ম্যাগাজিন এবং খেলাধুলা, গোয়েন্দাকাহিনি এবং হিরো-কেন্দ্রিক পাল্পের (বিশেষ করে) মতো বিশেষায়িত ম্যাগাজিন উভয় ক্ষেত্রেই বিজ্ঞান কল্পকাহিনি প্রকাশিত হতে থাকে।Nevins (2014), pp. 94–95.Ashley (1978), p. 52. পাল্প জগতের বাইরেও বিজ্ঞান কল্পকাহিনি প্রকাশিত হতো; ১৯০৮ সালে মডার্ন ইলেকট্রিকস নামে একটি রেডিও শৌখিনদের ম্যাগাজিন দিয়ে সম্পাদক ও প্রকাশক হিসেবে তার কর্মজীবন শুরু করা হুগো গার্নসব্যাক শীঘ্রই বিজ্ঞানের ভবিষ্যৎ ব্যবহার নিয়ে তার ম্যাগাজিনে অনুমানমূলক নিবন্ধ প্রকাশ করতে শুরু করেন, যেমন ১৯০৮ সালের ডিসেম্বর সংখ্যায় প্রকাশিত "ওয়ারলেস অন স্যাটার্ন" [শনির বুকে বেতার]। নিবন্ধটি যথেষ্ট রসবোধের সাথে লেখা হয়েছিল যাতে পাঠকদের কাছে স্পষ্ট হয় যে এটি স্রেফ একটি কাল্পনিক অনুশীলন; কিন্তু ১৯১১ সালে মডার্ন ইলেকট্রিকসে ২৬৬০ সালের পটভূমিতে লেখা উপন্যাস র‌্যালফ ১২৪সি ৪১+ ধারাবাহিকভাবে প্রকাশিত হতে শুরু করে। ১৯১৩ সালে গার্নসব্যাক দ্য ইলেকট্রিক্যাল এক্সপেরিমেন্টার (১৯২০ সালে যার নাম বদলে সায়েন্স অ্যান্ড ইনভেনশন রাখা হয়) নামে আরেকটি ম্যাগাজিন চালু করেন, যাতে প্রায়শই গার্নসব্যাক এবং অন্যদের লেখা বিজ্ঞান কল্পকাহিনিমূলক গল্প স্থান পেত।Ashley (2000), pp. 28–35.

১৯১৯ সালে স্ট্রিট অ্যান্ড স্মিথ দ্য থ্রিল বুক নামে একটি ম্যাগাজিন চালু করে। ম্যাগাজিনটিতে এমন সব গল্প প্রকাশিত হতো যা ছিল কিছুটা অস্বাভাবিক বা যাকে কোনো একটি নির্দিষ্ট শ্রেণিতে ফেলা যেত না; অর্থাৎ অধিকাংশ ক্ষেত্রেই সেগুলোতে ফ্যান্টাসি বা বিজ্ঞান কল্পকাহিনির উপাদান থাকত।Bleiler (1991), pp. 4–5. ১৬টি সংখ্যা প্রকাশের পর ১৯১৯ সালের অক্টোবরে দ্য থ্রিল বুক-এর প্রকাশনা বন্ধ হয়ে যায়। এর স্বল্পস্থায়ী যাত্রার শেষের দিকে বিশেষ করে কিছু বিজ্ঞান কল্পকাহিনি প্রকাশিত হয়েছিল, তবে সাধারণভাবে এটিকে নিছক বিজ্ঞান কল্পকাহিনি বা ফ্যান্টাসি পাল্প ম্যাগাজিন হিসেবে গণ্য করা হয় না।Ashley (1985h), pp. 661–664. দুই বছর পর গার্নসব্যাক প্র্যাকটিক্যাল ইলেকট্রিকস নামে আরও একটি ম্যাগাজিন চালু করেন এবং ১৯২৪ সালে তিনি এর গ্রাহকদের কাছে চিঠি পাঠিয়ে এমন একটি ম্যাগাজিনের প্রস্তাব দেন যা শুধুমাত্র বৈজ্ঞানিক কল্পকাহিনি প্রকাশ করবে। কিন্তু এর সাড়া খুব একটা আশাব্যঞ্জক না হওয়ায় গার্নসব্যাক প্রকল্পটি স্থগিত করে দেন।Ashley (2000), pp. 47–49.

 উইয়ার্ড টেলস এবং অ্যামেজিং স্টোরিজ 
মূলত ফ্যান্টাসি এবং বিজ্ঞান কল্পকাহিনির সাথে যুক্ত প্রথম ম্যাগাজিন ছিল ১৯২৩ সালের মার্চ মাসে প্রকাশিত উইয়ার্ড টেলস।Locke, John. "The Birth of Weird" in The Thing's Incredible! The Secret Origins of Weird Tales (2018), pp. 26–33. এটি শুরুতে এডউইন বেয়ার্ড দ্বারা সম্পাদিত এবং জ্যাক ক্লার্ক হেনেবার্গার ও জন এম ল্যানসিঞ্জারের মালিকানাধীন রুরাল পাবলিশিং কোম্পানি থেকে প্রকাশিত হতো। রুরাল এর আগে ডিটেকটিভ টেলস নামক ম্যাগাজিনটি চালু করেছিল। উইয়ার্ড টেলসের উদ্দেশ্য ছিল ফ্যান্টাসি এবং অদ্ভুত কল্পকাহিনির জন্য একটি বাজার তৈরি করা; আর হেনেবার্গার এমন সব অদ্ভুত লেখা সংগ্রহ করতে তৎপর ছিলেন যা প্রচলিত পাল্প ম্যাগাজিনগুলোতে বিক্রি করা সম্ভব ছিল না। তবে এর পরিকল্পিত মাসিক সময়সূচীতে শীঘ্রই ছন্দপতন ঘটে এবং জুলাই ও ডিসেম্বর সংখ্যা বাদ পড়ে। ১৯২৪ সালের ফেব্রুয়ারিতেই ফার্নসওয়ার্থ রাইট বেয়ার্ডের কাছ থেকে অন্তর্বর্তীকালীন সম্পাদক হিসেবে দায়িত্ব বুঝে নেন।Locke (2018), p. 135. ১৯২৪ সালের মে-জুন-জুলাইয়ের বার্ষিকী সংখ্যা প্রকাশিত হওয়ার পর হেনেবার্গার এবং ল্যানসিঞ্জার কোম্পানিটি ভাগ করে ফেলেন এবং প্রত্যেকে একটি করে ম্যাগাজিন নিজের অধীনে নেন। হেনেবার্গারের কাছে উইয়ার্ড টেলসের নামমাত্র নিয়ন্ত্রণ থাকে; মূল মালিকানা চলে যায় ইন্ডিয়ানাপোলিসের কর্নেলিয়াস প্রিন্টিং কোম্পানির হাতে, যাদের কাছে রুরাল পাবলিশিংয়ের সবথেকে বেশি পাওনা বাকি ছিল।Locke (2018), p. 175. কর্নেলিয়াস একটি নতুন ছাপাখানা তৈরি করার সময় ম্যাগাজিনটি পাঁচ মাসের জন্য বন্ধ ছিল।Locke (2018), pp. 196–197. ১৯২৪ সালের নভেম্বর সংখ্যা থেকে ফার্নসওয়ার্থ রাইটের স্থায়ী সম্পাদনায় উইয়ার্ড টেলস পুনরায় প্রকাশ হতে শুরু করে। রাইট রবার্ট ই. হাওয়ার্ড এবং এইচ. পি. লাভক্র্যাফটের মতো প্রতিভাবান লেখকদের কদর করতে শুরু করেন, ফলে ম্যাগাজিনটির বাহ্যরূপ এবং গুণগত মান—উভয়ই দ্রুত উন্নত হতে থাকে।Weinberg (1985c), pp. 727–728.

রাইট প্রায়ই বিজ্ঞান কল্পকাহিনি প্রকাশ করতেন, যার মধ্যে ছিল এডমন্ড হ্যামিল্টনএডমন্ড হ্যামিল্টনের প্রথম গল্প—যা আগস্ট ১৯২৬-এ প্রকাশিত হয়, এবং জে. শ্লোসেল ও ওটিস অ্যাডেলবার্ট ক্লাইনের কাজ;Ashley (2000), pp. 43–44.Weinberg (1985c), p. 728. পাশাপাশি তিনি অদ্ভুত এবং গুঢ়তত্ত্ববাদী কল্পকাহিনিও ছাপতেন।Ashley (2000), p. 41. পুরোপুরি বিজ্ঞান কল্পকাহিনির ওপর নিবেদিত প্রথম ম্যাগাজিন অ্যামেজিং স্টোরিজ (এপ্রিল সংখ্যা) ১৯২৬ সালের ১০ মার্চ উইয়ার্ড টেলসের পাশাপাশি পত্র-পত্রিকার দোকানগুলোতে জায়গা করে নেয়। গ্রাহক জরিপে বিজ্ঞান কল্পকাহিনি ম্যাগাজিনের প্রতি সীমিত আগ্রহ দেখে গার্নসব্যাক এর প্রকাশনা কয়েক বছর পিছিয়ে দিয়েছিলেন, কিন্তু শেষ পর্যন্ত তিনি সাহসী পদক্ষেপটি নিয়ে ফেলেন। তিনি প্র্যাক্টিকাল ইলেক্ট্রনিক্সের (যার নাম সম্প্রতি বদলে দ্য এক্সপেরিমেন্টার রাখা হয়েছে) প্রকাশনা বন্ধ করে দেন, কিন্তু এর সম্পাদক টি. ও'কনর স্লোয়ানকে নতুন ম্যাগাজিনটি সম্পাদনার জন্য রেখে দেন; যদিও গল্পের বিষয়বস্তুর ওপর চূড়ান্ত সিদ্ধান্ত গার্নসব্যাকই নিতেন। অ্যামেজিংয়ের প্রথম সংখ্যাটি সম্পূর্ণ পুরনো লেখার পুনর্মুদ্রণ দিয়ে সাজানো হয়েছিল, যার মধ্যে ছিল জুল ভার্নের উপন্যাস অফ অন আ কমেট এবং এইচ. জি. ওয়েলস ও এডগার অ্যালান পোর গল্প। তবে শীঘ্রই নতুন গল্প আসতে শুরু করে; ক্লেয়ার উইঙ্গার হ্যারিস এবং এ. হায়াট ভেরিল গার্নসব্যাকের প্রথম দিকের পাঠক প্রতিযোগিতায় সফল হয়ে পরবর্তীতে প্রতিষ্ঠিত লেখকে পরিণত হন। গার্নসব্যাক একটি চিঠিপত্র কলামও চালু করেন এবং পাঠকদের সেখানে প্রাণবন্ত আলোচনায় অংশ নিতে উৎসাহিত করেন। বিজ্ঞান কল্পকাহিনির ইতিহাসবিদ মাইক অ্যাশলির মতে, এটিই ছিল "অ্যামেজিং স্টোরিজের সাফল্যের আসল রহস্য এবং বিজ্ঞান কল্পকাহিনির জনপ্রিয়তার কারণ": চিঠিপত্র কলামটি বিজ্ঞান কল্পকাহিনি ভক্তদের—যাদের অনেকেই একাকী ছিলেন—একটি প্ল্যাটফর্ম প্রদান করেছিল যেখানে তারা বন্ধু তৈরি করতে পারত এবং তাদের আগ্রহের বিষয় নিয়ে কথা বলতে পারত। সমমনা পাঠকদের এই গোষ্ঠী থেকেই বিজ্ঞান কল্পকাহিনি ভক্তগোষ্ঠী এবং এক প্রজন্ম লেখকের জন্ম হয় যারা এই ধারার লেখা পড়ে বড় হয়েছিলেন।

অ্যামেজিং অত্যন্ত সফল হয়েছিল; এক বছরেরও কম সময়ে এটি ১,০০,০০০ প্রচারসংখ্যায় পৌঁছেছিল।Ashley (2000), pp. 48–54. উল্লেখযোগ্য কোনো প্রতিযোগী আসার কিছুটা আগে, অ্যামেজিংয়ের প্রথম সংখ্যা প্রকাশের পরের বছর দুটি ছোটখাটো ফ্যান্টাসি ম্যাগাজিন চালু হয়েছিল। একটি ছিল ১৯২৭ সালে প্রকাশিত হওয়া টেলস অব ম্যাজিক অ্যান্ড মিস্ট্রি, যা মাত্র পাঁচটি সংখ্যা পর্যন্ত টিকে ছিল; ম্যাগাজিনটি জাদুবিদ্যাভিত্তিক গল্পের ওপর কেন্দ্রীভূত ছিল, যার মধ্যে হুডিনি নিয়ে প্রকাশিত একটি ধারাবাহিক অন্তর্ভুক্ত ছিল। ম্যাগাজিনটি আর্থিকভাবে ব্যর্থ হয়েছিল। বর্তমানে এটি মূলত লাভক্র্যাফটের "কুল এয়ার" গল্পটি প্রকাশের জন্য পরিচিত। অন্য ম্যাগাজিনটি ছিল ১৯২৬ সালের মাঝামাঝি সময়ে বার্নার ম্যাকফ্যাডেনের চালু করা গোস্ট স্টোরিজ; ম্যাকফ্যাডেন ট্রু স্টোরির মতো স্বীকারোক্তিমূলক ম্যাগাজিনও প্রকাশ করতেন। গোস্ট স্টোরিজের অধিকাংশ লেখাই ছিল একই রকম স্বীকারোক্তিমূলক শৈলীর, যেখানে ভূতের সাথে সাক্ষাতের গল্পগুলোকে বাস্তব ঘটনা হিসেবে উপস্থাপন করা হতো।Ashley (2000), pp. 62–63.Ashley (1985e), pp. 315–317.Ashley (1985g), pp. 644–647.

১৯২৭ সালের জুনে গার্নসব্যাক অ্যামেজিং স্টোরিজ অ্যানুয়াল প্রকাশ করেন, যা সাধারণ অ্যামেজিং স্টোরিজের চেয়ে আকারে এবং মূল্যে ছিল দ্বিগুণ। এতে এডগার রাইস বারোজের লেখা নতুন মঙ্গল গ্রহ সম্বন্ধিত উপন্যাস দ্য মাস্টারমাইন্ড অব মার্স প্রকাশিত হয়। বারোজ এটি অন্য কোথাও বিক্রি করতে পারছিলেন না, যার কারণ সম্ভবত ছিল এতে থাকা ধর্মীয় মৌলবাদ বিরোধী ব্যঙ্গাত্মক উপাদান। বারোজের নাম বিক্রির ক্ষেত্রে শক্তিশালী ভূমিকা রেখেছিল এবং তদুপরি গার্নসব্যাক জনপ্রিয় লেখক আব্রাহাম মেরিটের দুটি গল্প প্রকাশ করায় উচ্চমূল্য সত্ত্বেও ম্যাগাজিনটির ১,৫০,০০০ কপির সবকটিই বিক্রি হয়ে যায়।Bleiler & Bleiler (1998), pp. 560–561. এই সাফল্য গার্নসব্যাককে আরও একটি বিজ্ঞান কল্পকাহিনি ম্যাগাজিন চালু করতে উৎসাহিত করে এবং ১৯২৮ সালের বসন্তে প্রকাশিত হয় অ্যামেজিং স্টোরিজ কোয়ার্টারলির প্রথম সংখ্যা।Ashley (2000), pp. 54–55. একই বছর গার্নসব্যাক অ্যামেজিংয়ে ই. ই. স্মিথের প্রথম উপন্যাস দ্য স্কাইলার্ক অব স্পেস ছাপেন। এটি অভাবনীয়রকম সাফল্য লাভ করে এবং স্মিথের স্কাইলার্ক ধারাবাহিক ও পরবর্তীকালে তার লেন্সম্যান ধারাবাহিকের মাধ্যমে তিনি ১৯৩০-এর দশকের বিজ্ঞান কল্পকাহিনি পাঠকদের কাছে "অন্যতম শ্রেষ্ঠ নাম, এমনকি সর্বশ্রেষ্ঠ" হয়ে ওঠেন।Aldiss & Wingrove (1986), p. 209.

অ্যামেজিংয়ের গার্নসব্যাক ঘোষিত লক্ষ্য ছিল শিক্ষা এবং বিনোদন।Ashley (2000), p. 50. প্রথম সংখ্যার সম্পাদকীয়তে তিনি দাবি করেছিলেন যে "এই চমৎকার গল্পগুলো কেবল অত্যন্ত আকর্ষণীয় পাঠ্যই নয়—এগুলো সবসময় শিক্ষামূলকও বটে। এগুলো এমন জ্ঞান সরবরাহ করে যা আমরা অন্যভাবে হয়তো পেতাম না—কিন্তু এগুলো তা অত্যন্ত মনোরমভাবে পরিবেশন করে। সায়েন্টিফিকশনের শ্রেষ্ঠ আধুনিক লেখকদের মধ্যে সেই দক্ষতা রয়েছে যার মাধ্যমে তারা আমাদের অজান্তেই জ্ঞান এবং অনুপ্রেরণা প্রদান করে"।Quoted in Ashley (2000), p. 50). বিনোদনমূলক এবং একই সাথে বৈজ্ঞানিক তথ্য সম্বলিত—এই দুই শর্ত পূরণ করে এমন উচ্চমানের নতুন লেখা খুঁজে পাওয়া গার্নসব্যাকের জন্য কঠিন ছিল, তাই অ্যামেজিংয়ের শুরুর দিকের সংখ্যাগুলোতে পুনর্মুদ্রিত লেখার হার বেশি ছিল। তিনি লক্ষ্য করেন যে পাঠকরা ভার্ন এবং ওয়েলসের গোড়া বৈজ্ঞানিক গল্পের চেয়ে বারোজ এবং মেরিটের কাল্পনিক রোমান্স বেশি পছন্দ করছেন। সম্ভবত এর প্রতিক্রিয়ায় তিনি ১৯২৭ সালের মে সংখ্যায় মেরিটের "দ্য মুন পুল" প্রকাশ করেন। গল্পটি ছিল সম্পূর্ণ অবৈজ্ঞানিক; গার্নসব্যাক গল্পের ভূমিকায় দাবি করেছিলেন যে মেরিট একটি নতুন রকমের বিজ্ঞান কাহিনির সূচনা করছেন, কিন্তু অ্যাশলি মন্তব্য করেন যে গার্নসব্যাক আসলে ম্যাগাজিনে এমন কাল্পনিক ফিকশন অন্তর্ভুক্ত করার জন্য "একটি অজুহাত খুঁজছিলেন যা তার মূল আদর্শের সাথে খাপ খায় না"।Ashley (2000), p. 54.

 ওয়ান্ডার স্টোরিজ এবং অ্যাস্টাউন্ডিং 
১৯২৯ সালের শুরুর দিকে গার্নসব্যাক দেউলিয়া হয়ে যান এবং তার ম্যাগাজিনগুলো বার্গান এ. ম্যাককিননের কাছে বিক্রি হয়ে যায়; নতুন মালিকানায় অ্যামেজিং স্টোরিজ এবং অ্যামেজিং স্টোরিজ কোয়ার্টারলি উভয়ই প্রকাশিত হতে থাকে এবং স্লোয়ান সম্পাদক হিসেবে বহাল থাকেন। দুই মাসের মধ্যে গার্নসব্যাক দুটি নতুন ম্যাগাজিন চালু করেন—এয়ার ওয়ান্ডার স্টোরিজ এবং সায়েন্স ওয়ান্ডার স্টোরিজ। গার্নসব্যাক তখনও বিজ্ঞান কল্পকাহিনির শিক্ষামূলক মূল্যে বিশ্বাস করতেন। তার ভাষায় স্কাই বার্ডস এবং ফ্লাইং এসেসের মতো নভোযান পাল্পগুলোতে যে কল্পকাহিনি প্রকাশিত হতো তা ছিল "বিশুদ্ধ 'ওয়াইল্ড-ওয়েস্ট'-বিশ্বযুদ্ধ ভিত্তিক রোমাঞ্চকর আকাশ-লড়াইয়ের" গল্প; অন্যদিকে তার এয়ার ওয়ান্ডার স্টোরিজের লক্ষ্য ছিল এর ঠিক বিপরীত। তিনি চেয়েছিলেন এয়ার ওয়ান্ডারকে "সম্পূর্ণ বৈজ্ঞানিক-যান্ত্রিক-প্রযুক্তিগত ধারার ভবিষ্যৎ নভোচারণের গল্প, রোমাঞ্চ, অন্বেষণ এবং সাফল্যে" ভরপুর রাখতে।Gernsback, editorial in Air Wonder Stories, July 1929, p. 5, quoted in & Bleiler & Bleiler (1998), pp. 541–542. এয়ার ওয়ান্ডার এবং সায়েন্স ওয়ান্ডার উভয়ই সম্পাদনা করতেন ডেভিড ল্যাসার, যার সম্পাদক হিসেবে পূর্ব অভিজ্ঞতা ছিল না এবং বিজ্ঞান কল্পকাহিনি সম্পর্কেও তিনি খুব কম জানতেন। তবে তার এমআইটির ডিগ্রি গার্নসব্যাককে তাকে নিয়োগ দিতে আগ্রহী করেছিল।Davin (1999), p. 47. ল্যাসার কিছু জনপ্রিয় লেখকের কাজ প্রকাশ করেন, যাদের মধ্যে ছিলেন ফ্লেচার প্র্যাট, স্ট্যানটন কোবলেন্টজ এবং ডেভিড এইচ. কেলার।Ashley (2000), pp. 65–67. গার্নসব্যাকের নিয়মিত আয়োজিত প্রতিযোগিতার দুজন বিজয়ী পরবর্তীতে এই ক্ষেত্রে অত্যন্ত সুপরিচিত হন: রেমন্ড পামার, যিনি পরবর্তীতে অ্যামেজিং স্টোরিজের সম্পাদক হন এবং জন উইন্ডহ্যাম, যিনি তার ১৯৫১ সালের উপন্যাস দ্য ডে অফ দ্য ট্রিফিডসের জন্য সবচেয়ে বেশি পরিচিত।Davin (1999), p. 39. এই দুটি ম্যাগাজিনের পাঠকগোষ্ঠীর মধ্যে ব্যাপক মিল ছিল; অধিকাংশ পাঠকই নভোচারণের ভক্ত হওয়ার চেয়ে বিজ্ঞানকাহিনির ভক্তই বেশি ছিলেন।Bleiler & Bleiler (1998), pp. 541–543. এই দুটি ম্যাগাজিন প্রতিষ্ঠিত হওয়ার পর গার্নসব্যাক ১৯২৯ সালের অক্টোবরে সায়েন্স ওয়ান্ডার কোয়ার্টারলি আরম্ভ করেন, যা ল্যাসারই সম্পাদনা করতেন।Bleiler & Bleiler (1998), pp. 578–579. একই সময়ে গার্নসব্যাক আগে গল্প কেনা তার পরিচিত কিছু লেখকের কাছে চিঠি পাঠিয়ে "চমৎকার বৈজ্ঞানিক পটভূমি সম্পন্ন গোয়েন্দা বা অপরাধমূলক রহস্য গল্প" চান এবং ১৯৩০ সালের জানুয়ারিতে তিনি তার সহকারী হেক্টর গ্রের সম্পাদনায় একটি নতুন মিশ্র-ধারার ম্যাগাজিন হিসেবে সায়েন্টিফিক ডিটেকটিভ মান্থলি চালু করেন; এর ফলে তার মোট ম্যাগাজিন সংখ্যা দাঁড়ায় চারটি।Ashley (2004), pp. 158–159.

১৯৩০ সালের জানুয়ারিতে অ্যাস্টাউন্ডিং স্টোরিজ অব সুপার-সায়েন্সের প্রথম সংখ্যা প্রকাশিত হয়, যা এক দশকের মধ্যে এই ক্ষেত্রের সবচেয়ে প্রভাবশালী ম্যাগাজিনে পরিণত হয়। এর প্রকাশক ছিলেন উইলিয়াম ক্লেটন, যিনি পাল্প ম্যাগাজিনের একজন সফল প্রকাশক ছিলেন। ১৯২৮ সালে হ্যারল্ড হার্সি—যিনি তখন ক্লেটনের হয়ে কাজ করতেন—তার ম্যাগাজিনের তালিকায় একটি নতুন বিজ্ঞান কল্পকাহিনি ম্যাগাজিন যোগ করার প্রস্তাব দেন; ক্লেটন শুরুতে রাজি না হলেও পরের বছর মত বদলান। অ্যাস্টাউন্ডিংয়ের সম্পাদক হ্যারি বেটস গার্নসব্যাকের শিক্ষামূলক লক্ষ্যের বিষয়ে আগ্রহী ছিলেন না। বেটস অ্যাস্টাউন্ডিংকে ন্যূনতম বৈজ্ঞানিক উপাদান সম্বলিত রোমাঞ্চকর গল্পে ভরপুর করে তোলেন। এই গল্পগুলোকে সাধারণত নিম্নমানের হিসেবে বিবেচনা করা হয় এবং অ্যাশলি মনে করেন বেটস তার বাঁধাধরা প্লটের মাধ্যমে "বিজ্ঞান কল্পকাহিনির আদর্শগুলোকে ধ্বংস" করছিলেন। গার্নসব্যাকের ম্যাগাজিনগুলো লেখকদের কম এবং অত্যন্ত ধীরগতিতে পারিশ্রমিক দেওয়ার জন্য কুখ্যাত ছিল; অন্যদিকে অ্যাস্টাউন্ডিংয়ের উচ্চ পারিশ্রমিক এবং দ্রুত পাওনা পরিশোধ মারে লেইনস্টার এবং জ্যাক উইলিয়ামসনের মতো প্রখ্যাত পাল্প লেখকদের আকৃষ্ট করে।Ashley (2000), pp. 69–70. (আসিমভ পরে বলেছিলেন যে তখনকার ইন্ডাস্ট্রিতে পারিশ্রমিক "প্রকাশের ওপর নয় বরং (প্রচলিত কথা অনুযায়ী) মামলার ওপর ভিত্তি করে দেওয়া হতো")। অ্যাস্টাউন্ডিং তার প্রতিযোগীদের তুলনায় সাশ্রয়ী ছিল, কারণ এর দাম ছিল সবচেয়ে কম এবং অ্যামেজিংয়ের মতোই এতে পৃষ্ঠা থাকত সবচেয়ে বেশি।Ashley (1978), p. 55. ১৯৩০ সালের মাঝামাঝি নাগাদ গার্নসব্যাক তার ম্যাগাজিনগুলোকে একীভূত করতে শুরু করেন। তিনি এয়ার ওয়ান্ডারকে সায়েন্স ওয়ান্ডার স্টোরিজের সাথে একীভূত করেন।Ashley (2000), pp. 70–71. সম্মিলিত ম্যাগাজিনটির নাম রাখা হয় ওয়ান্ডার স্টোরিজ এবং একইভাবে সায়েন্স ওয়ান্ডার কোয়ার্টারলির নাম বদলে রাখা হয় ওয়ান্ডার স্টোরিজ কোয়ার্টারলি। একই সময়ে সায়েন্টিফিক ডিটেকটিভ মান্থলির নাম বদলে অ্যামেজিং ডিটেকটিভ টেলস রাখা হয়। শিরোনাম থেকে "সায়েন্স" এবং "সায়েন্টিফিক" শব্দগুলো বাদ দেওয়ার উদ্দেশ্য সম্ভবত পাঠকদের এটি বোঝানো যে এগুলো আসলে কোনো বৈজ্ঞানিক সাময়িকী নয়।Ashley (2000), p. 71. অন্তত অ্যামেজিং ডিটেকটিভ টেলসের ক্ষেত্রে নাম পরিবর্তন কোনো উপকারে আসেনি এবং অক্টোবর সংখ্যার পর গার্নসব্যাক ম্যাগাজিনটি ওয়ালেস ব্যাম্বারের কাছে বিক্রি করে দেন, যিনি পরের বছর আরও পাঁচটি সংখ্যা প্রকাশ করেন, যদিও তাতে আর কোনো বিজ্ঞান কল্পকাহিনি বা ফ্যান্টাসি উপাদান ছিল না।Ashley (2000), p. 66.Ashley (2000), p. 248.

এদিকে ১৯২৬ সালে চালু হওয়া ম্যাকফ্যাডেনের ম্যাগাজিন গোস্ট স্টোরিজের বিক্রি কমতে থাকে। ১৯৩০ সাল নাগাদ একজন স্বাধীন প্রকাশক হিসেবে ব্যবসা শুরু করা হার্সি, ম্যাকফ্যাডেনের কাছ থেকে ম্যাগাজিনটি কিন নেন এবং পরের বছর এলিয়ট ডোল্ডের সম্পাদনায় মিরাকল সায়েন্স অ্যান্ড ফ্যান্টাসি স্টোরিজ নামে আরেকটি ম্যাগাজিন শুরু করেন। দুটির কোনো উদ্যোগই সফল হয়নি। ডোল্ড অসুস্থ হয়ে পড়ায় মাত্র দুটি সংখ্যার পর মিরাকল বন্ধ হয়ে যায়—যদিও এমনিতেও বিক্রি ছিল কম, এবং হার্সি গোস্ট স্টোরিজের ভাগ্য ফেরাতে ব্যর্থ হন; ১৯৩২ সালের শুরুতে এটি বাতিল করা হয়।Hersey (1937), p. 190.Ashley (2000), pp. 71–72. ১৯৩১ সালে আবারও অ্যামেজিং স্টোরিজের মালিকানা পরিবর্তন হয়; এবার এটি ম্যাকফ্যাডেন কর্তৃক অধিগৃহীত হয়, যার অর্থের জোর মহামন্দার প্রভাব থেকে অ্যামেজিংকে রক্ষা করতে সাহায্য করে।Ashley (2000), pp. 76–77. স্লোয়ান সম্পাদক হিসেবে বহাল থাকেন।Ashley (2000), p. 113. উইয়ার্ড টেলস ততদিনে বেশ সুপ্রতিষ্ঠিত হয়ে গিয়েছিল,Weinberg (1985c), p. 729. তবে ১৯৩১ সালে ক্লেটন শেষ পর্যন্ত এর সরাসরি প্রতিদ্বন্দ্বী হিসেবে স্ট্রেঞ্জ টেলস নিয়ে আসেন, যা বেটসই সম্পাদনা করতেন। তার প্রতিদ্বন্দ্বীর মতোই স্ট্রেঞ্জ টেলস নিয়মিত ফ্যান্টাসির পাশাপাশি বিজ্ঞান কল্পকাহিনি প্রকাশ করত। অ্যাস্টাউন্ডিংয়ের মতো এটিও প্রতিযোগীদের তুলনায় ভালো পারিশ্রমিক দিত এবং ফলে ম্যাগাজিনটি জ্যাক উইলিয়ামসনের মতো ভালো লেখকদের আকৃষ্ট করতে সক্ষম হয়। উইলিয়ামসনের ভিন্ন ডাইমেনশন থেকে আসা প্রাণীদের আক্রমণ নিয়ে লেখা "ওলভস অব ডার্কনেস" এই ম্যাগাজিনের অন্যতম স্মরণীয় গল্প।Weinberg (1985b), pp. 626–627. স্ট্রেঞ্জ টেলস বেশিদিন টেকেনি। ১৯৩২ সালের শেষের দিকে ক্লেটন আর্থিক সমস্যায় পড়েন এবং অ্যাস্টাউন্ডিং দ্বিমাসিক সময়সূচীতে চলে যায়। আগে থেকেই দ্বিমাসিক থাকা স্ট্রেঞ্জ টেলসের প্রকাশনার হার আরও কমিয়ে দেওয়া হয়। ক্লেটনের ঋণের সিংহভাগ ছিল তার মুদ্রণকারীর কাছে; তিনি তার প্রকাশনা সংস্থা যাতে তার মুদ্রণকারীই কিনে নিতে না পারে তাই নিজেই মুদ্রণ সংস্থাটি কেনার চেষ্টা করেছিলেন, যা একটি আত্মঘাতী সিদ্ধান্ত হিসেবে প্রমাণিত হয়। লেনদেন সম্পন্ন করার মতো অর্থের অভাবে তিনি নিজেকে দেউলিয়া ঘোষণা করতে বাধ্য হন। ১৯৩৩ সালের জানুয়ারি সংখ্যাটি উভয় ম্যাগাজিনের শেষ সংখ্যা হওয়ার কথা ছিল, কিন্তু হাতে যথেষ্ট গল্প থাকায় অ্যাস্টাউন্ডিংয়ের আরও একটি সংখ্যা ১৯৩৩ সালের মার্চ মাসে বের করা সম্ভব হয়।Ashley (2000), p. 76. স্ট্রিট অ্যান্ড স্মিথ ক্লেটনের সম্পদ বিক্রির নিলাম থেকে অ্যাস্টাউন্ডিং এবং স্ট্রেঞ্জ টেলস কিনে নেয় এবং ওই বছরের অক্টোবরে অ্যাস্টাউন্ডিং পুনরায় চালু করে। স্ট্রেঞ্জ টেলস আর ফিরে আসেনি; স্ট্রিট অ্যান্ড স্মিথ এর মজুদ থাকা গল্পগুলো অ্যাস্টাউন্ডিংয়ে প্রকাশ করার সিদ্ধান্ত নেয়।Ashley (2000), p. 82.

১৯৩০-এর দশকের শুরুর দিকটিতে ডেভিড ল্যাসারই ওয়ান্ডার স্টোরিজে  সম্পাদক হিসেবে কাজ করতেন,Ashley (2000), p. 260. যদিও ১৯৩৩ সালের শুরুতে বাজেটের কারণে ওয়ান্ডার স্টোরিজ কোয়ার্টারলি বন্ধ করে দিতে হয়।Ashley (2000), p. 77. ল্যাসার তার লেখকদের বৈজ্ঞানিক জ্ঞান এবং লেখার গুণমান উন্নত করতে সাহায্য করার জন্য তাদের সাথে যোগাযোগ রাখতেন; আসিমভ ওয়ান্ডার স্টোরিজকে একটি "প্রশিক্ষণ কেন্দ্র" হিসেবে বর্ণনা করেছেন, যেখানে তরুণ লেখকরা তাদের কাজ শিখতেন।Davin (1999), p. 41. ল্যাসার প্রথাগত পাল্প রীতির বাইরের লেখা ছাপতেও ইচ্ছুক ছিলেন, যেমন এরিক টেম্পল বেলের দ্য টাইম স্ট্রিম এবং ফেস্টাস প্রাগনেলের দ্য গ্রিন ম্যান অব গ্রেপেক।Bleiler & Bleiler (1998), p. 589. বিজ্ঞান কল্পকাহিনি সমালোচক জন ক্লুট ল্যাসারকে তার সময়ের সেরা বিজ্ঞান কল্পকাহিনি ম্যাগাজিন হিসেবে ওয়ান্ডার স্টোরিজকে গড়ে তোলার কৃতিত্ব দেন,Clute (1995), p. 100. এবং সমালোচক পিটার নিকোলস ও ব্রায়ান স্টেবলফোর্ড এটিকে গার্নসব্যাকের এই ধারার সকল উদ্যোগের মধ্যে সেরা বলে মনে করেন।Stableford & Nicholls (1993), p. 1346. তার সাফল্য সত্ত্বেও ১৯৩৩ সালের মাঝামাঝি সময়ে ল্যাসারকে অব্যাহতি দেওয়া হয়। এর সম্ভাব্য কারণ ছিল তার উচ্চ বেতন এবং গার্নসব্যাকের তৎকালীন আর্থিক সংকট। ল্যাসার শ্রম অধিকার নিয়েও অনেক সময় ব্যয় করছিলেন, যা দেখে গার্নসব্যাক সম্ভবত ভেবেছিলেন তিনি সম্পাদকীয় দায়িত্বে অবহেলা করছেন। গার্নসব্যাক ল্যাসারের জায়গায় ১৭ বছর বয়সী এক বিজ্ঞান কল্পকাহিনি ভক্ত চার্লস হর্নিগকে নিয়োগ দেন, যার বেতন ছিল ল্যাসারের তিন ভাগের এক ভাগের চেয়েও কম।Bleiler & Bleiler (1998), pp. 587–588.Davin (1999), p. 94, note 38.Davin (1999), p. 70.

 গার্নসব্যাক থেকে ক্যাম্পবেল 
স্ট্রিট অ্যান্ড স্মিথ ছিল একটি সুপ্রতিষ্ঠিত পাল্প প্রকাশনা সংস্থা; তাদের চমৎকার ডিস্ট্রিবিউশন নেটওয়ার্ক ছিল; ফলে তাদের হাতে পুনরায় চালু হওয়া অ্যাস্টাউন্ডিং খুব দ্রুত প্রতিযোগিতায় ফিরে আসে।Ashley (2000), p. 85. এটি সম্পাদনা করতেন এফ. অরলিন ট্রেমেইন এবং তার সহকারী ছিলেন ডেসমন্ড হল; তারা দুজনেই ক্লেটনের পতনের পর সেখান থেকে স্ট্রিট অ্যান্ড স্মিথে চলে এসেছিলেন।Ashley (2000), p. 84. ট্রেমেইন ছিলেন একজন অভিজ্ঞ পাল্প সম্পাদক। স্ট্রিট অ্যান্ড স্মিথ তাকে শব্দপ্রতি এক সেন্ট বাজেট দিয়েছিল, যা সমসাময়িক অন্যান্য প্রতিদ্বন্দ্বী ম্যাগাজিনের তুলনায় বেশি ছিল।Ashley (2000), p. 87. ১৯৩৩ সালের ডিসেম্বরে ট্রেমেইন একটি সম্পাদকীয় লেখেন যেখানে তিনি "থট ভ্যারিয়েন্ট" বা চিন্তা-বৈচিত্র্যময় গল্পের আহ্বান জানান; যা হবে মৌলিক ধারণা সমৃদ্ধ এবং যেখানে স্রেফ বিজ্ঞান কল্পকাহিনির প্রেক্ষাপটে রোমাঞ্চকর গল্পের পুনরাবৃত্তি থাকবে না। ট্রেমেইন শুরুতে যেসব গল্পকে "থট ভ্যারিয়েন্ট" হিসেবে চিহ্নিত করেছিলেন সেগুলো সবসময় খুব একটা মৌলিক হতো না, তবে শীঘ্রই স্পষ্ট হয়ে যায় যে ট্রেমেইন এমন সব গল্প প্রকাশের ঝুঁকি নিতে ইচ্ছুক ছিলেন যা অন্য ম্যাগাজিনের সম্পাদকীয় বিধিনিষেধের কারণে আটকে যেত।Ashley (2000), pp. 84–85. ১৯৩৪ সালের শেষ নাগাদ অ্যাস্টাউন্ডিং শীর্ষস্থানীয় বিজ্ঞান কল্পকাহিনি ম্যাগাজিনে পরিণত হয়; সেই বছর প্রকাশিত গুরুত্বপূর্ণ গল্পগুলোর মধ্যে ছিল মারে লেইনস্টারের "সাইডওয়াইজ ইন টাইম"—বিকল্প ইতিহাসের ধারণা ব্যবহার করা এই ধারার প্রথম গল্প; জ্যাক উইলিয়ামসনের দ্য লিজিয়ন অব স্পেস; এবং ডন এ. স্টুয়ার্ট ছদ্মনামে জন ডব্লিউ ক্যাম্পবেলের লেখা "টোয়াইলাইট"।Ashley (2000), p. 86. এক বছরের মধ্যে অ্যাস্টাউন্ডিংয়ের প্রচারসংখ্যা আনুমানিক ৫০,০০০-এ পৌঁছায়, যা প্রতিযোগীদের তুলনায় প্রায় দ্বিগুণ ছিল।

ট্রেমেইন তার "থট ভ্যারিয়েন্ট" নীতি ঘোষণা করার এক মাস পরেই হর্নিগ ওয়ান্ডার স্টোরিজে নিজস্ব "নিউ পলিসি" বা নতুন নীতি চালু করেন; থট ভ্যারিয়েন্টের মতোই এর লক্ষ্য ছিল মৌলিকত্বের ওপর জোর দেওয়া এবং পুরনো ধারণার ওপর ভিত্তি করে লেখা গল্পগুলো বর্জন করা।Ashley (2000), pp. 87–88. হর্নিগের পারিশ্রমিক অ্যাস্টাউন্ডিংয়ের চেয়ে কম ছিল, এবং মাঝেমধ্যে তার লেখকরা খুব দেরিতে পারিশ্রমিক পেতেন অথবা মোটেও পেতেন না; এই সীমাবদ্ধতা সত্ত্বেও হর্নিগ কিছু চমৎকার লেখা খুঁজে পেতে সক্ষম হন। এর মধ্যে উল্লেখযোগ্য ছিল স্ট্যানলি জি. ওয়াইনবাউমের "আ মার্শিয়ান ওডিসি", যা ১৯৩৪ সালের জুলাই মাসে ওয়ান্ডারে প্রকাশিত হয়। গল্পটি এরপর বহুবার পুনর্মুদ্রিত হয়েছে।

১৯২৯ সালে গার্নসব্যাক নিয়ন্ত্রণ হারানোর পর থেকে টি. ও'কনর স্লোয়ান অ্যামেজিং স্টোরিজ এবং এর সহযোগী ম্যাগাজিন অ্যামেজিং স্টোরিজ কোয়ার্টারলি সম্পাদনা করতেন। ১৯৩০-এর দশকের শুরুতে এগুলোতে উল্লেখযোগ্য খুব কম কাজই প্রকাশিত হয়েছিল, যদিও স্লোয়ান এমন বেশ কিছু লেখকের প্রথম গল্প ছেপেছিলেন যারা পরবর্তীতে বিখ্যাত হন—যেমন জন ডব্লিউ ক্যাম্পবেল,Ashley (2000), p. 67. জন উইন্ডহ্যাম এবং হাওয়ার্ড ফাস্ট। ১৯৩২ সালে কোয়ার্টারলির সময়সূচী অনিয়মিত হয়ে পড়ে এবং ১৯৩৪ সালের শরৎ সংখ্যার পর এটি শেষ পর্যন্ত বন্ধ হয়ে যায়।Wolf & Ashley (1985), p. 57. উইয়ার্ড টেলস ১৯৩০ সালে একটি ব্যাংক বিপর্যয় কাটিয়ে টিকে থাকতে সক্ষম হয় যা ম্যাগাজিনটির অধিকাংশ নগদ অর্থ আটকে রেখেছিল।Weinberg (1985c), pp. 729–730. ম্যাগাজিনটি সমাদৃত লেখা প্রকাশ করা অব্যাহত রাখে—যার বেশিরভাগ যদিও ছিল ফ্যান্টাসি এবং ভৌতিক ঘরানার, তবে কিছু বিজ্ঞান কল্পকাহিনিও এতে প্রকাশিত হয়।Weinberg (1999), p. 120. এইচ. পি. লাভক্র্যাফট এবং রবার্ট ই. হাওয়ার্ড এর নিয়মিত লেখক হয়ে ওঠেন, এবং মার্গারেট ব্রুন্ডেজ বেশ কিছুকাল ম্যাগাজিনটির জন্য প্রচ্ছদ অঙ্কনে একচ্ছত্র আধিপত্য বিস্তার করেন। তিনি সম্ভবত ম্যাগাজিনটির হয়ে কাজ করা সবচেয়ে পরিচিত শিল্পী হয়ে ওঠেন; তার প্রায় প্রতিটি প্রচ্ছদেই নগ্ন অবয়ব থাকত।Weinberg & Everts (1988), pp. 65–66. ১৯৩০-এর দশকের মাঝামাঝি সময়ে ভার্জিল ফিনলে অভ্যন্তরীণ অলঙ্করণ শুরু করেন;Weinberg (1988), p. 111. ফিনলে এবং ব্রুন্ডেজ দুজনেই পাঠকদের কাছে অত্যন্ত জনপ্রিয় ছিলেন।

১৯৩৪ সালে গার্নসব্যাক অন্যান্য ধারার কিছু সহযোগী কল্পকাহিনি ম্যাগাজিন নিয়ে পরীক্ষা-নিরীক্ষা করলেও সফল হতে পারেননি এবং ওয়ান্ডার স্টোরিজের পতনও আর ঠেকানো যায়নি। পাঠকদের শুধুমাত্র সাবস্ক্রিপশন-ভিত্তিক মডেলে গ্রাহক হতে রাজি করানোর একটি ব্যর্থ চেষ্টার পর তিনি হাল ছেড়ে দেন এবং ১৯৩৬ সালের ফেব্রুয়ারিতে ম্যাগাজিনটি স্ট্যান্ডার্ড ম্যাগাজিনসের নেড পাইনসের কাছে বিক্রি করে দেন।Ashley (2000), p. 91. পাইনসের অন্যান্য ম্যাগাজিন যেমন থ্রিলিং ডিটেকটিভের সাথে মিল রেখে এর নাম বদলে থ্রিলিং ওয়ান্ডার স্টোরিজ রাখা হয় এবং স্ট্যান্ডার্ডের প্রধান সম্পাদক লিও মারগুলিসের তত্ত্বাবধানে এটি সম্পাদনার দায়িত্ব পান মর্ট ওয়াইসিংগার। ম্যাগাজিনটির ফরম্যাট অপরিবর্তিত থাকলেও গল্প এবং প্রচ্ছদগুলো অনেক বেশি অ্যাকশন-ধর্মী হয়ে ওঠে। ১৯৩৬শের আগস্টে প্রকাশিত স্ট্যান্ডার্ডের প্রথম সংখ্যাটি রে কামিংস, ইয়ান্ডো বাইন্ডার এবং স্ট্যানলি জি. ওয়াইনবাউমের মতো সুপরিচিত লেখকদের গল্প নিয়ে প্রকাশিত হলেও মোটের ওপর এর মান অ্যাস্টাউন্ডিংয়ের তুলনায় অপরিপক্ক ছিল। "জারনাক" নামক একটি কমিক স্ট্রিপ চালুর চেষ্টা করা হলেও এটি মাত্র আটটি সংখ্যা পর্যন্ত টিকে ছিল।Ashley (2000), pp. 100–101.

১৯৩৬ সালে আরও দুটি বিজ্ঞান কল্পকাহিনি ও ফ্যান্টাসি ম্যাগাজিন চালু হয়েছিল, তবে কোনোটিই বছরের শেষ পর্যন্ত টেকেনি। ১৯৩১ সালে মিরাকলের প্রকাশের মাধ্যমে বাজার ধরার চেষ্টা করা হার্সি, ফ্ল্যাশ গর্ডন স্ট্রেঞ্জ অ্যাডভেঞ্চার ম্যাগাজিন বের করেন। যা মূলত ছিল পাল্প ম্যাগাজিনকে কমিক ভক্তদের কাছে জনপ্রিয় করার একটি প্রচেষ্টা। বিজ্ঞান কল্পকাহিনির ইতিহাসবিদ এভারেট ব্লেরার এই ম্যাগাজিনের গল্পগুলোকে "নির্বোধ" এবং "তৃতীয় শ্রেণির" হিসেবে বর্ণনা করেছেন। যদিও ম্যাগাজিনটি ফ্ল্যাশ গর্ডন ধারাবাহিকের প্রথম কিস্তি মুক্তির ফায়দা নিতে ওই সময়েই বাজারে আনা হয়েছিল, তবুও এটি ব্যর্থ হয় এবং এর কেবলমাত্র একটি সংখ্যা প্রকাশিত হয়েছিল।Bleiler & Bleiler (1998), pp. 575–576.Ashley (2000), p. 98–99. একই নামের একটি জনপ্রিয় রেডিও অনুষ্ঠানের সাথে সম্পৃক্ত ফ্যান্টাসি ও হরর পাল্প ম্যাগাজিন দ্য উইচ'স টেল কিছুটা বেশি সফল হয়েছিল; ১৯৩৬ সালের নভেম্বর এবং ডিসেম্বরে এর দুটি সংখ্যা বের হয়। অ্যাশলি মনে করেন এর গল্পের মান মোটামুটি ভালো ছিল এবং কারউড নামক ছোট মাপের অনভিজ্ঞ প্রকাশকের দুর্বল অর্থায়ন ও বিতরণ ব্যবস্থার কারণে এটি ব্যর্থ হয়ে থাকতে পারে।Ashley (2000), pp. 104–105.

১৯৩৭ সালের শেষে স্ট্রিট অ্যান্ড স্মিথ ট্রেমেইনকে সহকারী সম্পাদকীয় পরিচালক পদে উন্নীত করে এবং তার জায়গায় অ্যাস্টাউন্ডিংয়ের সম্পাদকের দায়িত্ব নেন জন ডব্লিউ ক্যাম্পবেল। কয়েক মাস পর স্ট্রিট অ্যান্ড স্মিথ ট্রেমেইনকে অব্যাহতি দেয় এবং ক্যাম্পবেলকে ম্যাগাজিনটি চালানোর পূর্ণ স্বাধীনতা দেয়। ক্যাম্পবেল তাৎক্ষণিকভাবে ম্যাগাজিনের শিরোনাম অ্যাস্টাউন্ডিং স্টোরিজ থেকে বদলে অ্যাস্টাউন্ডিং সায়েন্স-ফিকশন করেন। তার সম্পাদকীয় নীতির লক্ষ্য ছিল বিজ্ঞান কল্পকাহিনির প্রাপ্তবয়স্ক পাঠক এবং তিনি মনে করতেন "অ্যাস্টাউন্ডিং স্টোরিজ" নামটি সেই সঠিক ভাবমূর্তি তুলে ধরে না। তিনি প্রচ্ছদ শিল্পীদের মার্জিত এবং কম চাঞ্চল্যকর প্রচ্ছদচিত্র তৈরির নির্দেশ দেন, যার ঠিক বিপরীতটি দেখা যেত ট্রেমেইনের আমলে। তার সবচেয়ে গুরুত্বপূর্ণ পরিবর্তন ছিল লেখকদের কাছ থেকে প্রত্যাশার ধরণ: তিনি চেয়েছিলেন এমন গল্প যা পড়লে মনে হবে সেগুলো ভবিষ্যতের কোনো ম্যাগাজিনে অনায়াসে অকল্পবৈজ্ঞানিক কাহিনি হিসেবে প্রকাশিত হতে পারত। ভবিষ্যতের একজন পাঠকের কাছে তার দৈনন্দিন জীবনে ব্যবহৃত গ্যাজেটের দীর্ঘ ব্যাখ্যা প্রয়োজন হবে না, তাই ক্যাম্পবেল লেখকদের নির্দেশ দেন যাতে তারা গল্পে প্রযুক্তিকে স্বাভাবিকভাবে উপস্থাপন করার পন্থা খুঁজে বের করেন। তিনি নিয়মিত বৈজ্ঞানিক তথ্যভিত্তিক নিবন্ধও প্রকাশ শুরু করেন যাতে লেখকদের নতুন গল্পের আইডিয়া খুঁজে পেতে সাহায্য হয়।Ashley (2000), pp. 107–109. ক্যাম্পবেলের এই দৃষ্টিভঙ্গি অ্যাস্টাউন্ডিংকে প্রতিদ্বন্দ্বীদের থেকে আলাদা করে তোলে; অ্যালজিস বাড্রিস স্মৃতিচারণ করে বলেন যে "এটি দেখতে কোনো বিজ্ঞান কল্পকাহিনি ম্যাগাজিনের মতো ছিল না", কারণ এর প্রচ্ছদে রেগান হাতে পুরুষ বা পুরু স্তনবিশিষ্ট নারীদের দেখা যেত না।

ইতোমধ্যে অ্যামেজিং স্টোরিজের মালিক বার্নার ম্যাকফ্যাডেনের টেক পাবলিকেশন্স আর্থিক সমস্যায় পড়ে এবং ১৯৩৮ সালে ম্যাগাজিনটি শিকাগো-ভিত্তিক প্রকাশক জিফ-ডেভিসের কাছে বিক্রি হয়ে যায়।Ashley (2000), pp. 114–115. স্থানীয় ভক্ত রেমন্ড পামার এর সম্পাদক হন। স্লোয়ানের অধীনে অ্যামেজিং ছিল একঘেয়ে; পামার একে আনন্দদায়ক করতে চেয়েছিলেন; তিনি শীঘ্রই মুক্তিবাদী গল্প প্রকাশের মাধ্যমে ম্যাগাজিনটির রূপ বদলে ফেলেন। তবে তিনি অ্যামেজিংকে অ্যাস্টাউন্ডিংয়ের প্রকৃত প্রতিদ্বন্দ্বী হিসেবে গড়ে তুলতে পারেননি। অ্যাশলি ধারণা করেন যে জিফ-ডেভিসের সম্পাদকীয় অফিস পরিচালনাকারী বার্নার্ড জি. ডেভিস সম্ভবত পামারকে প্রকৃত বিজ্ঞান কল্পকাহিনির চেয়ে বিনোদনের ওপর বেশি গুরুত্ব দেওয়ার নির্দেশ দিয়েছিলেন।Ashley (2000), pp. 115–117.

১৯৩০-এর দশকে হিরো পাল্প ছিল পত্র-পত্রিকার দোকানগুলোর অন্যতম জনপ্রিয় ম্যাগাজিন; এগুলো ছিল মূলত কোনো একটি নির্দিষ্ট চরিত্রের রোমাঞ্চকর অভিযানের ম্যাগাজিন, যেমন—ডক স্যাভেজ বা দ্য শ্যাডো। এগুলোতে প্রায়ই বিজ্ঞান কল্পকাহিনিমূলক প্লট থাকত, তবে এগুলো মূলত বিজ্ঞান কল্পকাহিনি বা ফ্যান্টাসি ম্যাগাজিন ছিল না। একটি স্পষ্ট ফ্যান্টাসি ম্যাগাজিনের উদাহরণ হলো ডক্টর ডেথ, যাতে অলৌকিক ক্ষমতা সম্পন্ন এক দুষ্ট প্রতিভাধর চরিত্রকে দেখানো হতো। এটি ১৯৩৫ সালের ফেব্রুয়ারিতে প্রকাশিত হয় এবং মাত্র তিনটি সংখ্যা পর্যন্ত টিকে ছিল।Weinberg (1985a), pp. 186–187.

 জোয়ারের শুরু 
ক্যাম্পবেল যখন অ্যাস্টাউন্ডিংয়ের সম্পাদক হিসেবে নিজের দক্ষতা দেখাতে শুরু করেন, তখন বিজ্ঞান কল্পকাহিনি ম্যাগাজিন প্রকাশনার প্রথম জোয়ার শুরু হয়; যার সূত্রপাত ঘটে ১৯৩৮ সালে মার্ভেল সায়েন্স স্টোরিজ প্রকাশের মাধ্যমে। এটি ছিল প্রকাশক আব্রাহাম এবং মার্টিন গুডম্যানের তাদের প্রকাশনা তালিকায় বিজ্ঞান কল্পকাহিনি ও ফ্যান্টাসি ধারা যুক্ত করার একটি প্রচেষ্টা। তারা মূলত "অদ্ভুত ভীতি" ধারার ম্যাগাজিনের জন্য পরিচিত ছিলেন—এটি ছিল এমন এক ধারা যেখানে গল্পের কাহিনিতে "যৌনতা এবং নিষ্ঠুরতা" মিশিয়ে নারীকে বিপন্ন অবস্থায় উপস্থাপন করা হতো। এসব গল্পে বিপদকে আপাতদৃষ্টিতে অলৌকিক মনে হলেও শেষ পর্যন্ত দেখা যেত তা কোনো রক্ত-মাংসের খলনায়কের কাজ। মার্ভেল সায়েন্স স্টোরিজের জন্য গুডম্যান ভ্রাতৃদ্বয় তাদের লেখকদের নির্দেশ দিয়েছিলেন যাতে গল্পে বিজ্ঞান কল্পকাহিনির প্রচলিত মাত্রার চেয়ে বেশি যৌনতা রাখা হয়। পাঠকরা এই মশলাদার গল্পের প্রতি তীব্র নেতিবাচক প্রতিক্রিয়া দেখালেও গুডম্যানরা ১৯৪১ সালের শুরু পর্যন্ত ম্যাগাজিনটি চালু রাখেন এবং ১৯৫০ সালে যখন বিজ্ঞান কল্পকাহিনির আরও একটি জোয়ার শুরু হয়, তখন এটি পুনরায় কয়েক সংখ্যার জন্য পুনরুজ্জীবিত করেন।Ashley (2000), pp. 120–123. ১৯৩৯ সালের ফেব্রুয়ারিতে ডায়নামিক সায়েন্স স্টোরিজ নামে এর একটি সহযোগী ম্যাগাজিন প্রকাশিত হয়; এটি দীর্ঘ আকারের গল্প ছাপার জন্য পরিকল্পিত হলেও মাত্র দুটি সংখ্যা পর্যন্ত টিকে ছিল।Marchesani (1985a), pp. 198–199.

বিজ্ঞান কল্পকাহিনি এবং ফ্যান্টাসি ধারার জন্য আরও বেশি গুরুত্বপূর্ণ ছিল ১৯৩৯ সালে আত্মপ্রকাশ করা অন্য বেশ কয়েকটি ম্যাগাজিন। প্রথম প্রকাশিত হওয়া ম্যাগাজিন ছিল স্ট্যান্ডার্ড ম্যাগাজিনস থেকে প্রকাশিত স্টার্টলিং স্টোরিজ এবং স্ট্রেঞ্জ স্টোরিজ, যা যথাক্রমে জানুয়ারি ও ফেব্রুয়ারিতে থ্রিলিং ওয়ান্ডার স্টোরিজের সহযোগী হিসেবে যাত্রা শুরু করে; মর্ট ওয়াইসিংগার এই তিনটি ম্যাগাজিনই সম্পাদনা করতেন।Ashley (2000), pp. 136–138.Ashley (2000), pp. 139–140. স্টার্টলিংয়ের প্রতিটি সংখ্যায় একটি প্রধান উপন্যাস এবং একটি "হল অফ ফেম" পুনর্মুদ্রণ বিভাগ থাকত; এই পুনর্মুদ্রণ সম্ভব হয়েছিল কারণ প্রকাশনা সংস্থা স্ট্যান্ডার্ড ম্যাগাজিনস ওয়ান্ডার স্টোরিজের পুরনো স্বত্ব কিনে নিয়েছিল। সেই সময়ে অন্য কোনো বিজ্ঞান কল্পকাহিনি পাল্প ম্যাগাজিনে উপন্যাস প্রকাশিত হতো না; পাঠকরা এটি পছন্দ করেন এবং স্টার্টলিং দ্রুত অন্যতম জনপ্রিয় বিজ্ঞান কল্পকাহিনি ম্যাগাজিনে পরিণত হয়। অন্যদিকে স্ট্রেঞ্জ স্টোরিজ সরাসরি উইয়ার্ড টেলসের প্রতিদ্বন্দ্বী হিসেবে বাজারে আসে। এর প্রথম সংখ্যায় উইয়ার্ড টেলসের অনেক জনপ্রিয় লেখক যেমন—রবার্ট ব্লচ, অগাস্ট ডারলেথ, হেনরি কাটনার এবং ম্যানলি ওয়েড ওয়েলম্যানের লেখা প্রকাশিত হয়। ব্লচ, ডারলেথ এবং কাটনার ম্যাগাজিনটির জীবনকাল জুড়ে নিয়মিত লেখক ছিলেন, কিন্তু অ্যাশলি এটিকে উইয়ার্ড টেলসের একটি নিম্নমানের অনুকরণ হিসেবে গণ্য করেন, কারণ এর খুব কম গল্পই পরবর্তী সময়ে সংকলিত হয়েছে। ১৯৩৮ সালের শেষে উইয়ার্ড টেলসের মালিক বি. কর্নেলিয়াস ম্যাগাজিনটির স্বত্ব সাধারণ কল্পকাহিনি ম্যাগাজিন শর্ট স্টোরিজের প্রকাশক উইলিয়াম জে. ডেলানির কাছে বিক্রি করে দেন। ডেলানির অফিস ছিল নিউইয়র্কে, তাই এর সম্পাদক ফার্নসওয়ার্থ রাইট শিকাগো থেকে সেখানে চলে আসেন। ডেলানি প্রচারসংখ্যা বাড়ানোর জন্য পৃষ্ঠাসংখ্যা এবং প্রকাশনার হারে বেশ কিছু পরিবর্তন আনলেও কোনোটিই সফল হয়নি।Weinberg (1985c), p. 730. এই সময়েই উইয়ার্ড টেলসের আরও একটি প্রতিদ্বন্দ্বী ম্যাগাজিন স্ট্রিট অ্যান্ড স্মিথ থেকে চালু হয়। আননোন নামের এই নতুন ম্যাগাজিনটি ছিল অ্যাস্টাউন্ডিংয়ের সহযোগী এবং এটিও জন ডব্লিউ ক্যাম্পবেল সম্পাদনা করতেন।Clareson (1985c), p. 699. ম্যাগাজিনটির জন্য ক্যাম্পবেলের ঘোষিত নীতি ছিল "এমন গুণমানের ফ্যান্টাসি উপহার দেওয়া যা অতীতের চেয়ে এতটাই আলাদা হবে যে এই শব্দটির বিষয়ে আপনার ধারণাই বদলে যাবে";Clareson (1985c), p. 694. অ্যাশলির ভাষায় এর লক্ষ্য ছিল "ফ্যান্টাসিতে বিজ্ঞান কল্পকাহিনির যুক্তি নিয়ে আসা"।Ashley (2000), p. 141. ১৯৩৯-এর মার্চে আননোনের প্রথম সংখ্যাটি প্রকাশিত হয়। শীঘ্রই এল. রন হাবার্ড ও এল. স্প্র্যাগ ডি ক্যাম্প ম্যাগাজিনটির নিয়মিত লেখকদের তালিকায় অন্তর্ভুক্ত হন।Ashley (2000), pp. 141–143.

১৯৩৯ সালের মার্চ মাসেই একজন নতুন প্রকাশক এই ক্ষেত্রে প্রবেশ করেন; লুই সিলবারক্লাইট নামের এই প্রকাশক একসময় গার্নসব্যাকের অধীনে কাজ করতেন। তিনি ব্লু রিবন ম্যাগাজিনসের মালিক ছিলেন। সিলবারক্লাইট সায়েন্স ফিকশন চালু করার পাশাপাশি ওই বছরের নভেম্বরে ফিউচার ফিকশন নামে আরেকটি ম্যাগাজিন প্রকাশ করেন। দুটিই সম্পাদনা করতেন চার্লস হর্নিগ, যিনি গার্নসব্যাকের ওয়ান্ডার স্টোরিজ সম্পাদনা করেছিলেন। সিলবারক্লাইট হর্নিগকে খুব সীমিত বাজেট দিয়েছিলেন, যার ফলে প্রতিষ্ঠিত লেখকরা তাদের লেখা অন্য কোথাও প্রত্যাখ্যাত না হলে সাধারণত এখানে পাঠাতেন না। ফলত এখানকার গল্পের মান ছিল সাধারণ ধরণের।Ashley (2000), pp. 146–147. সিলবারক্লাইট পারিশ্রমিক দিতেও দেরি করতেন, যা গল্প কোথায় পাঠাবেন ভাবতে থাকা লেখকদের নিরুৎসাহিত হওয়ার আরও একটি কারণ ছিল।del Rey (1979), p. 123. মে মাসে অ্যামেজিং স্টোরিজের প্রকাশক জিফ-ডেভিসও রেমন্ড পামারের সম্পাদনায় প্রকাশিত ফ্যান্টাসটিক অ্যাডভেঞ্চারস নিয়ে এই প্রতিযোগিতায় যোগ দেন। অ্যামেজিংয়ের মতোই পামার নতুন কিছু সৃষ্টির চেয়ে বিনোদনের ওপর জোর দিয়েছিলেন। ফ্যান্টাসটিক অ্যাডভেঞ্চারস নিজেকে উইয়ার্ড টেলস বা আননোনের প্রতিদ্বন্দ্বী হিসেবে দাঁড় করায়নি, বরং এটি এডগার রাইস বারোজের শৈলীতে ভিনগ্রহে অভিযান সংক্রান্ত গল্পের উপর মনোনিবেশ করে এবং শীঘ্রই খেয়ালী ফ্যান্টাসি গল্পের জন্য পরিচিতি লাভ করে।Ashley (2000), pp. 143–146.

মূল পাল্প প্রকাশক মানসি কোম্পানির তখনও পর্যন্ত নিজস্ব কোনো বিশেষায়িত বিজ্ঞান কল্পকাহিনি বা ফ্যান্টাসি ম্যাগাজিন ছিল না, তবে তারা প্রায়ই আর্গোসি এবং অল-স্টোরিতে এ ধরণের গল্প প্রকাশ করত। ১৯৩৯ সালের শেষে মানসি এই পুরনো গল্পগুলো পুনর্মুদ্রণের জন্য ফেমাস ফ্যান্টাসটিক মিস্ট্রিস চালু করে। সম্পাদক মেরি গ্নেডিঞ্জার সেপ্টেম্বর/অক্টোবরে প্রকাশিত প্রথম সংখ্যার জন্য মেরিটের "দ্য মুন পুল" এবং রে কামিংসের "দ্য গার্ল ইন দ্য গোল্ডেন অ্যাটম" নির্বাচন করেন; এই দুটি গল্পই পাঠক টানার জন্য যথেষ্ট ছিল। গ্নেডিঞ্জার দ্বিতীয় সংখ্যায় ভার্জিল ফিনলেকে অভ্যন্তরীণ অলঙ্করণের জন্য নিযুক্ত করেন এবং ম্যাগাজিনটি শীঘ্রই এতটাই সফল হয় যে এটি দ্বিমাসিক থেকে মাসিক প্রকাশনায় উন্নীত হয়।Ashley (2000), pp. 150–151.

১৯৩৯ সালের প্রচ্ছদ তারিখে প্রকাশিত নবম এবং সর্বশেষ নতুন বিজ্ঞান কল্পকাহিনি ম্যাগাজিনটি ছিল প্ল্যানেট স্টোরিজ, যার প্রথম সংখ্যা ডিসেম্বরে প্রকাশিত হয়েছিল। এর প্রকাশক ছিল ফিকশন হাউস, যারা ১৯২০-এর দশকে একটি সফল পাল্প প্রকাশক ছিল, যদিও মহামন্দার কারণে সাময়িকভাবে তাদের কাজ বন্ধ হয়ে গিয়েছিল। ১৯৩৪ সালে পুনরায় চালু হওয়ার পর ফিকশন হাউস বিশেষভাবে গোয়েন্দা এবং রোমান্স ম্যাগাজিন প্রকাশ করতে শুরু করে; তাদের লাভ রোমান্সেস ইনকর্পোরেটেড ব্র্যান্ড চিহ্নের অধীনে প্ল্যানেট প্রকাশিত হয়। সম্পাদক ম্যালকম রেইস তরুণ পাঠকদের লক্ষ্য করে কেবল আন্তঃগ্রহীয় কল্পকাহিনি প্রকাশের ওপর মনোনিবেশ করেন। তবে শুরুর দিকের গল্পগুলো এতটাই দুর্বল ছিল যে অ্যাশলি ধারণা করেন, রেইস মানসম্মত লেখা সংগ্রহ করার জন্য পর্যাপ্ত সময় না নিয়েই ম্যাগাজিনটি চালু করতে বাধ্য হয়েছিলেন।Ashley (2000), pp. 151–152.

 স্বর্ণযুগ 

ক্যাম্পবেল যখন অ্যাস্টাউন্ডিংয়ের সম্পাদনার দায়িত্ব নেন, তখন তিনি এই ক্ষেত্রের কিছু প্রধান লেখকদের আকৃষ্ট করতে শুরু করেন, যার মধ্যে ক্লিফোর্ড ডি. সিমাক, এল. রন হাবার্ড এবং জ্যাক উইলিয়ামসনও অন্তর্ভুক্ত ছিলেন। আননোনের প্রকাশনা বিজ্ঞান কল্পজগতে ক্যাম্পবেলের আধিপত্যকে আরও শক্তিশালী করে; হেনরি কাটনার, সি. এল. মুর এবং এল. স্প্র্যাগ ডি ক্যাম্প ক্যাম্পবেলের উভয় ম্যাগাজিনেই অবদান রাখেন। এসব সুপ্রতিষ্ঠিত লেখকদের সাথে কাজের সম্পর্ক গড়ে তোলার পাশাপাশি ক্যাম্পবেল অনেক নতুন প্রতিভাকে খুঁজে বের করেন এবং তাদের পৃষ্ঠপোষণ করেন। ১৯৩৮ সালে তিনি লেস্টার ডেল রের প্রথম গল্প "দ্য ফেইথফুল" কেনেন; পরের বছর তিনি এ. ই. ভ্যান ভোট, রবার্ট এ. হাইনলাইন এবং থিওডোর স্টার্জিয়নের প্রথম গল্পগুলো প্রকাশের পাশাপাশি আইজ্যাক আসিমভের একটি প্রাথমিক গল্পও প্রকাশ করেন। এই সমস্ত লেখকরা পরবর্তী কয়েক বছর ধরে অ্যাস্টাউন্ডিংয়ের সাথে দৃঢ়ভাবে যুক্ত ছিলেন। ক্যাম্পবেলের সম্পাদনা থেকে শুরু হওয়া এই সময়কালকে প্রায়শই বিজ্ঞান কল্পকাহিনির স্বর্ণযুগ বলা হয়।Ashley (2000), p. 154.

হাইনলাইন দ্রুত অ্যাস্টাউন্ডিংয়ের অন্যতম উৎপাদনশীল লেখকে পরিণত হন; তিনি পরবর্তী দুই বছরে প্রায় দুই ডজন ছোটগল্পের পাশাপাশি তিনটি উপন্যাস প্রকাশ করেন: ইফ দিস গোস অন—, সিক্সথ কলাম এবং মেথুসেলা'স চিলড্রেন। ১৯৪০ সালের সেপ্টেম্বরে ভ্যান ভোটের প্রথম উপন্যাস স্ল্যান ধারাবাহিকভাবে প্রকাশিত হতে শুরু করে। ক্যাম্পবেল ভ্যান ভোটকে চ্যালেঞ্জ করেছিলেন যে "সুপারম্যানের" দৃষ্টিভঙ্গি থেকে কোনো সুপারম্যানের গল্প বলা অসম্ভব—বইটি আংশিকভাবে সেই চ্যালেঞ্জ থেকে অনুপ্রাণিত। এটি ক্যাম্পবেলের প্রকাশিত অন্যতম জনপ্রিয় গল্প হিসেবে প্রমাণিত হয়। এটি ছিল ক্যাম্পবেলের তার লেখকদের সাথে কাজ করে তাদের নতুন নতুন আইডিয়া যুগিয়ে তিনি যেমনটি চাইতেন ঠিক তেমন গল্প লিখিয়ে নেওয়ার কর্মপদ্ধতির একটি উৎকৃষ্ট উদাহরণ।Ashley (2000), p. 155. আসিমভের "রোবট" ধারাবাহিক ১৯৪১ সালে রূপ পরিগ্রহ করতে শুরু করে; তার "রিজন" এবং "লায়ার!" গল্প দুটি এপ্রিল ও মে সংখ্যায় প্রকাশিত হয়; স্ল্যানের মতো এই গল্পগুলোও আংশিকভাবে ক্যাম্পবেলের সাথে আলোচনার ফল।Ashley (2000), p. 156. ১৯৪১ সালের সেপ্টেম্বর সংখ্যায় আসিমভের ছোটগল্প "নাইটফল" প্রকাশিত হয়; এটি এযাবৎকালের অন্যতম প্রশংসিত বিজ্ঞান কল্পকাহিনি গল্প। নভেম্বরে স্মিথের লেন্সম্যান ধারাবাহিকের উপন্যাস সেকেন্ড স্টেজ লেন্সম্যান ধারাবাহিকভাবে প্রকাশিত হতে শুরু করে। পরের বছর মে মাসে "ফাউন্ডেশন" এবং জুনে "ব্রাইডল অ্যান্ড স্যাডল" প্রকাশের মাধ্যমে আসিমভের "ফাউন্ডেশন" ধারাবাহিকের গল্প প্রকাশ আরম্ভ হয়। মার্চ সংখ্যায় প্রকাশিত ভ্যান ভোটের "রিক্রুটিং স্টেশন" ছিল তার "ওয়েপন শপ" ধারাবাহিকের প্রথম গল্প; গল্পটিকে জন ক্লুট ভ্যান ভোটের সকল কাজের মধ্যে সবচেয়ে আকর্ষণীয় হিসেবে বর্ণনা করেছেন।

স্বর্ণযুগের অনেক গল্প দীর্ঘস্থায়ী জনপ্রিয়তার প্রমাণ দিয়েছে। কিন্তু পিটার নিকোলস ও মাইক অ্যাশলি বলেন, "স্বর্ণযুগের বিজ্ঞান কল্পকাহিনির উচ্চাভিলাষী ধারণাগুলো প্রায়শই একটি দুর্বল পাল্প শব্দভাণ্ডারে আবৃত ছিল যা কেবল গণবাজারের সবচেয়ে সাধারণ স্তরের পাঠকদের লক্ষ্য করে সৃষ্ট"। নিকোলস ও অ্যাশলি স্বীকার করেছেন যে গল্পগুলোর সাহিত্যগুণ অসমান হলেও, এই যুগে সত্যিই অসাধারণ কিছু সৃষ্টি হয়েছিল: "এই ধারার মুষ্টিমেয় কিছু লেখকের উন্মত্ত ও আকুল কল্পনাশক্তি—যারা বেশিরভাগই ছিলেন খুব তরুণ এবং ধারণাগতভাবে অত্যন্ত উদ্যমী—বিজ্ঞান কল্পকাহিনির নানান মোটিফের এমন সব স্তর নির্মাণ করেছিলেন যা এই ক্ষেত্রকে ব্যাপকভাবে সমৃদ্ধ করেছে"। তারা মনে করেন স্বর্ণযুগ "মানের দিক থেকে একটি কোয়ান্টাম উল্লম্ফন করেছিল, যা সম্ভবত এই ধারার ইতিহাসে সর্বশ্রেষ্ঠ।"

 জোয়ার অব্যাহত 
বিজ্ঞান কল্পকাহিনি ম্যাগাজিন প্রকাশের জোয়ার ১৯৪০ সাল পর্যন্ত অব্যাহত থাকে। স্ট্যান্ডার্ড ম্যাগাজিনস মর্ট ওয়াইসিংগারের পোর্টফোলিওতে আরও একটি নতুন ম্যাগাজিন যুক্ত করে। ম্যাগাজিনটির নাম ছিল ক্যাপ্টেন ফিউচার—একটি হিরো পাল্প ম্যাগাজিন, যেখানে প্রকাশিত সাধারণ স্পেস অপেরা ধাঁচের গল্পে ক্যাপ্টেন ফিউচার ও তার বন্ধুরা সৌরজগত বা সমগ্র মহাবিশ্বকে কোনো খলনায়কের হাত থেকে রক্ষা করত। এর প্রায় সব প্রধান উপন্যাসই লিখেছিলেন [[এডমন্ড হ্যামিল্টন]। ম্যাগাজিনটি ত্রৈমাসিকভাবে প্রকাশিত হতো। এর প্রথম সংখ্যাটি ছিল ১৯৪০ সালের শীত সংখ্যা।Ashley (2000), pp. 152–153. স্ট্যান্ডার্ডের বিজ্ঞান কল্পকাহিনি ম্যাগাজিনগুলো মূলত তরুণ পাঠকদের লক্ষ্য করে প্রকাশিত হতো; এই ম্যাগাজিনগুলোতে "সার্জেন্ট স্যাটার্নের" মতো কিছু বিশেষ চমক থাকত, যে চরিত্রটি তিনটি ম্যাগাজিনেই পাঠকদের চিঠির উত্তর দিত।

ক্যাপ্টেন ফিউচারের পর বাজারে আসে অ্যাস্টোনিশিং স্টোরিজ এবং সুপার সায়েন্স স্টোরিজ। সুপ্রতিষ্ঠিত পাল্প প্রকাশক পপুলার পাবলিকেশন্স থেকে এই ম্যাগাজিন দুটি বের হয়। উভয় ম্যাগাজিনই ছিল দ্বিমাসিক। অ্যাস্টোনিশিংয়ের প্রথম সংখ্যা ১৯৪০ সালের ফেব্রুয়ারিতে এবং সুপার সায়েন্স স্টোরিজ পরের মাসে প্রকাশিত হয়। দুটিই সম্পাদনা করতেন ১৯ বছর বয়সী ফ্রেডরিক পোল। তিনি পপুলার পাবলিকেশন্সের অফিসে সম্পাদকীয় কাজের খোঁজে গিয়েছিলেন ঠিক সেই মুহূর্তে, যখন তারা নতুন ম্যাগাজিন শুরুর কথা ভাবছিল; ফলে তিনি সেখান থেকে দুটি নতুন ম্যাগাজিনের সম্পাদকের দায়িত্ব নিয়ে বের হন। পোলের বাজেট ছিল খুবই সীমিত, কিন্তু সিরিল কর্নব্লুথ এবং জেমস ব্লিশের মতো উদীয়মান বিজ্ঞান কল্পকাহিনি লেখকদের সাথে যোগাযোগ থাকায় তিনি আশ্চর্যজনকভাবে ভালো কিছু লেখা জোগাড় করতে সক্ষম হন। পপুলার পাবলিকেশন্স খুব দ্রুত পারিশ্রমিক পরিশোধ করত—যা অনেক প্রকাশনীর ক্ষেত্রেই হতো না, ফলে স্বল্প পারিশ্রমিক সত্ত্বেও পোল শীঘ্রই এমন সব লেখা পেতে শুরু করেন যা ক্যাম্পবেল অ্যাস্টাউন্ডিংয়ের জন্য প্রত্যাখ্যান করেছিলেন কিন্তু তা বাদে অন্য কোথাও পাঠানো হয়নি। এর ফলে তিনি মাঝেমধ্যে অ্যাস্টাউন্ডিংয়ের নিয়মিত লেখকদের কাজও ছাপতে পারতেন, যার মধ্যে ছিল এল. স্প্র্যাগ ডি ক্যাম্প এবং পি. শুয়াইলার মিলারের যৌথভাবে লেখা "জেনাস হোমো" এবং রবার্ট এ. হাইনলাইনের "লস্ট লিজিয়ন"।Ashley (2000), pp. 158–160.

১৯৪০ সালের মাঝামাঝি সময়ে লুই সিলবারক্লাইট—যার ইতোমধ্যে দুটি ম্যাগাজিন বাজারে ছিল (চার্লস হর্নিগ সম্পাদিত সায়েন্স ফিকশন এবং ফিউচার ফিকশন)—সায়েন্স ফিকশন কোয়ার্টারলি নামে তৃতীয় আরেকটি ম্যাগাজিন চালু করেন। তার উদ্দেশ্য ছিল প্রতি সংখ্যায় একটি পূর্ণাঙ্গ উপন্যাস প্রকাশ করা। সিলবারক্লাইট এক দশক আগে প্রকাশিত গার্নসব্যাকের সায়েন্স ওয়ান্ডার কোয়ার্টারলির কিছু প্রধান উপন্যাসের পুনর্মুদ্রণ স্বত্ব ক্রয় করেন। নতুন এই ম্যাগাজিনটির দায়িত্বও হর্নিগকে দেওয়া হয়, কিন্তু বছরের শেষ নাগাদ হর্নিগ ক্যালিফোর্নিয়ায় চলে যান এবং তিনটি ম্যাগাজিনেরই সম্পাদনার দায়িত্ব রবার্ট ডব্লিউ. লাউনডেসকে দেওয়া হয়।Ashley (2000), pp. 148–149. ১৯৪০ সালের মাঝামাঝি সময়ে মানসি কোম্পানি ফেমাস ফ্যান্টাসটিক মিস্ট্রিসের সহযোগী ম্যাগাজিন হিসেবে ফ্যান্টাসটিক নোভেলস চালু করে; সায়েন্স ফিকশন কোয়ার্টারলির অনুরূপ এখানেও উপন্যাসের মতো দীর্ঘ লেখা প্রকাশের পরিকল্পনা করা হয়েছিল, তবে এক্ষেত্রে উপন্যাসগুলো ছিল মানসির পুরনো ভাণ্ডার থেকে নেওয়া পুনর্মুদ্রণ।

১৯৪০ সালের ডিসেম্বরে কমেটের প্রথম সংখ্যা প্রকাশিত হয়। এর মাধ্যমে বিজ্ঞান কল্পকাহিনি জগতে এফ. অরলিন ট্রেমেইনের পুনঃপ্রবেশ ঘটে, যিনি ১৯৩০-এর দশকের মাঝামাঝি সময়ে অ্যাস্টাউন্ডিংয়ের সম্পাদক থাকাকালীন বেশ প্রভাবশালী ছিলেন।Ashley (2000), pp. 160–161. ম্যাগাজিনটির প্রকাশক এইচ-কে পাবলিকেশন্সের মালিক ছিলেন হ্যারল্ড হার্সি, যিনি ইতিপূর্বে বেশ কিছু ব্যর্থ ম্যাগাজিন যেমন: দ্য থ্রিল বুক, গোস্ট স্টোরিজ, মিরাকল সায়েন্স অ্যান্ড ফ্যান্টাসি স্টোরিজ এবং ফ্ল্যাশ গর্ডন স্ট্রেঞ্জ অ্যাডভেঞ্চারসের সাথে জড়িত ছিলেন। নতুন অনেক ম্যাগাজিনের তুলনায় ট্রেমেইনের গল্পের বাজেট ছিল বেশি, এই বিষয়টিই সম্ভবত কমেটের ওপর অতিরিক্ত আর্থিক চাপ সৃষ্টি করেছিল। শেষ পর্যন্ত এটি মাত্র পাঁচটি সংখ্যা পর্যন্ত টিকে ছিল; ১৯৪১ সালের জুলাই সংখ্যার পর এর প্রকাশনা বন্ধ হয়ে যায়।

১৯৪১ সালের শুরুর দিকে স্ট্যারিং সায়েন্স স্টোরিজ ও কসমিক স্টোরিজ নামে আরও দুটি ম্যাগাজিন প্রকাশিত হয়। ফেব্রুয়ারি থেকে শুরু করে এক মাস অন্তর অন্তর পর্যায়ক্রমিকভাবে ম্যাগাজিন দুটি প্রকাশিত হতো। এগুলো অ্যালবিং পাবলিকেশন্স নামে এক বাবা ও ছেলের প্রকাশনা প্রতিষ্ঠান থেকে প্রকাশিত হতো। তাদের প্রায় কোনো মূলধনই ছিল না, কিন্তু তারা ডোনাল্ড ওলহেইমকে কোনো বেতন এবং গল্পের বাজেট ছাড়াই সম্পাদনার কাজে রাজি করিয়েছিলেন। পরিকল্পনা ছিল ম্যাগাজিনটি লাভজনক হলে তখন লেখকদের পারিশ্রমিক দেওয়া হবে। পোলের মতো ওলহেইমও বেশ কিছু উদীয়মান লেখককে চিনতেন যারা বিনা পয়সায় গল্প দিতে রাজি ছিলেন। তিনি কিছু ভালো কল্পকাহিনি জোগাড় করতে সক্ষম হন, যার মধ্যে ছিল কর্নব্লুথের "থার্টিন ও'ক্লক" এবং "দ্য সিটি ইন দ্য সোফা"—অ্যাশলি এগুলোকে "চমৎকার হাস্যরসাত্মক ফ্যান্টাসি" হিসেবে বর্ণনা করেছেন। শেষ পর্যন্ত অ্যালবিং আর্থিকভাবে ব্যর্থ হওয়ার পূর্বে ১৯৪১ সালে এর মাত্র ছয়টি সংখ্যা বের হয়, যদিও ওলহেইম ১৯৪২ সালের মার্চে স্ট্যারিংয়ের আরও একটি সংখ্যার জন্য অন্য এক প্রকাশক খুঁজে পেয়েছিলেন।Ashley (2000), pp. 161–163.

১৯৪১ সালে যাত্রা শুরু করা সর্বশেষ ম্যাগাজিনটি ছিল গুডম্যান ভ্রাতৃদ্বয় প্রকাশিত আনক্যানি স্টোরিজ। ১৯৪১ সালেই মার্ভেল সায়েন্স স্টোরিজের প্রকাশনা বন্ধ হয়ে গিয়েছিল এবং এর মজুদে থাকা গল্পগুলো ব্যবহারের জন্যই সম্ভবত আনক্যানি তৈরি করা হয়েছিল। এর প্রকাশনার তারিখ ছিল মার্ভেলের শেষ সংখ্যা প্রকাশের একই মাসে—এপ্রিল ১৯৪১। এতে উল্লেখযোগ্য তেমন কোনো গল্প প্রকাশিত হয়নি; অ্যাশলি মন্তব্য করেছেন যে এর প্রধান গল্প তথা রে কামিংসের "কামিং অব দ্য জায়ান্ট জার্মস" ছিল "তার লেখা সবচেয়ে জঘন্য গল্পগুলোর একটি"।Ashley (2000), p. 163.

 যুদ্ধকাল 
১৯৪০ সালের শুরুর দিকে উয়ার্ড টেলসের সম্পাদক হিসেবে ফার্নসওয়ার্থ রাইটের স্থলাভিষিক্ত হন ডরোথি ম্যাকইলরাইথ, যিনি শর্ট স্টোরিজও সম্পাদনা করতেন। ম্যাকইলরাইথের ভৌতিক রচনাক্ষেত্রে বিশেষ কোনো দক্ষতা ছিল না এবং তিনি একজন যোগ্য সম্পাদক হওয়া সত্ত্বেও, রাইটের আমলকেই সাধারণত উয়ার্ড টেলসের স্বর্ণযুগ হিসেবে বিবেচনা করা হয়।Ashley (2000), p. 140. রাইটের প্রস্থানের পর আননোন দ্রুত তার স্বল্পবিস্তৃত ধারার শীর্ষস্থানীয় ম্যাগাজিনে পরিণত হয়। আননোন একদল নিয়মিত লেখক সৃষ্টি করেছিল, যাদের মধ্যে অনেকেই আবার অ্যাস্টাউন্ডিংয়েও লিখতেন; তারা সবাই ক্যাম্পবেলের কঠোর নিয়মানুবর্তিতার সাথে অভ্যস্ত ছিলেন যা তিনি এমনকি একটি কল্পকাহিনির প্লটের ক্ষেত্রেও দাবি করতেন। নিয়মিত অবদান রাখা লেখকদের মধ্যে ছিলেন এল. রন হাববার্ড, থিওডোর স্টারজন, এবং এল. স্প্র্যাগ ডি ক্যাম্প, যিনি ফ্লেচার প্র্যাটের সাথে যৌথভাবে এমন এক বিশ্ব নিয়ে তিনটি গল্প লিখেছিলেন যেখানে জাদু যৌক্তিক নিয়মে চলে।Ashley (2000), pp. 141–142. গল্পগুলো পরবর্তীতে প্র্যাট এবং ডি ক্যাম্পের "ইনকমপ্লিট এনচ্যান্টার" ধারাবাহিকে সংকলিত হয়; জন ক্লুট মন্তব্য করেছেন যে এর মধ্যে "দ্য ম্যাথমেটিক্স অব ম্যাজিক" নামের গল্পটি "সেই শর্তাবলিকে নিখুঁতভাবে তুলে ধরে যার অধীনে জাদু আননোনে সহজেই ঠাঁই পেয়েছিল"।Clute (1997a), p. 257. আজও ধ্রুপদী হিসেবে বিবেচিত অন্যান্য গল্পগুলোর মধ্যে রয়েছে হাইনলাইনের "দে", ফ্রিটজ লেইবারের "স্মোক গোস্ট", পাশাপাশি লেইবারের ফাফহর্ড অ্যান্ড দ্য গ্রে মাউসার ধারাবাহিকের বেশ কয়েকটি গল্প, এবং এইচ. এল. গোল্ডের "ট্রাবল উইথ ওয়াটার"। আননোনের প্রভাব ছিল সুদূরপ্রসারী; অ্যাশলির মতে এই ম্যাগাজিনটি কল্প আধুনিক ঘরানা তৈরি করেছিল,Ashley (1997a), p. 974. এবং বিজ্ঞান কল্পকাহিনি বিষয়ক পণ্ডিত থমাস ক্লেয়ারসন মন্তব্য করেন যে, বিজ্ঞান কল্পকাহিনি ও কল্পকাহিনির মধ্যে ঘরানাভিত্তিক সীমানা ভেঙে দেওয়ার মাধ্যমে এটি সিমাকের সিটি ধারাবাহিকের মতো গল্প লেখার পথ প্রশস্ত করেছিল। ক্লেয়ারসন আরও মন্তব্য করেন যে, বিজ্ঞান কল্পকাহিনি ও কল্পকাহিনি জগতের অন্যতম গুরুত্বপূর্ণ ও সফল ম্যাগাজিন গ্যালাক্সি বিজ্ঞান কল্পকাহিনি এবং দ্য ম্যাগাজিন অব কল্পকাহিনি অ্যান্ড বিজ্ঞান কল্পকাহিনি সরাসরিভাবে আননোনের উত্তরসূরি ছিল।Clareson (1985c), p. 697.

১৯৪১ সালে ওয়াইজিঙ্গার স্ট্যান্ডার্ড ম্যাগাজিন ছেড়ে প্রথম যুগের ডিসি সুপারম্যান কমিকস নিয়ে কাজ করতে আরম্ভ করেন;Ashley (2000), p. 123. অস্কার জে. ফ্রেন্ড স্টার্টলিং, থ্রিলিং ওয়ান্ডার এবং ক্যাপ্টেন ফিউচারের সম্পাদকের দায়িত্ব নেন; ওয়াইজিঙ্গারের উদ্যোগ স্ট্রেঞ্জ স্টোরিজ, জানুয়ারি সংখ্যা প্রকাশের পরই বন্ধ হয়ে যায়।Ashley (2000), p. 139. ফ্রেন্ড তিনটি বিজ্ঞান কল্পকাহিনি ম্যাগাজিনেই কিশোর পাঠকদের লক্ষ্য করে প্রকাশের নীতি বজায় রাখেন; এর প্রচ্ছদগুলো, যা প্রায়শই আর্ল কে. বার্গি আঁকতেন, সেই সম্পাদকীয় নীতিকেই জোরালো করতো: সেগুলোতে প্রায়ই অবিশ্বাস্যরকম উন্মুক্ত নভোচারণ পোশাক অথবা বার্গির ট্রেডমার্ক "ব্রাস ব্রাজিয়ার্স" [পিতলের কাঁচুলি] পরা নারীর চিত্র দেখা যেত।Ashley (2000), pp. 187–188. ১৯৪৪ সালের শুরুর দিকে ক্যাপ্টেন ফিউচারের প্রকাশনা বন্ধ হয়ে যায়,Ashley (2000), p. 175. এবং ওই বছরের শেষের দিকে স্টার্টলিং এবং থ্রিলিং উভয়েই সম্পাদক হিসেবে ফ্রেন্ডের স্থলাভিষিক্ত হন স্যাম মারউইন জুনিয়র।Ashley (2000), p. 261. প্ল্যানেট স্টোরিজের প্রথম কয়েক সংখ্যায় উল্লেখযোগ্য কল্পকাহিনি কম থাকলেও যুদ্ধের পুরোটা সময় জুড়ে এর মান উন্নত হয়েছিল। লেই ব্র্যাকেট ছিলেন প্ল্যানেটারি রোমান্সের নিয়মিত লেখিকা—যা মূলত ভিনগ্রহ বা আন্তঃগ্রহীয় মহাকাশে ঘটা রোমাঞ্চকর ও নাটকীয় সব অভিযানের গল্প; তার কাজ ম্যারিয়ন জিমার ব্র্যাডলি সহ অন্যান্য লেখকদের ওপর গভীর প্রভাব ফেলেছিল। প্ল্যানেটে গল্প বিক্রি করা অন্যান্য সুপরিচিত লেখকদের মধ্যে ছিলেন সিমাক, ব্লিশ, ফ্রেডরিক ব্রাউন, এবং আসিমভ।Ashley (2000), pp. 193–194.

জিফ-ডেভিসে পালমার দ্বিতীয় বিশ্বযুদ্ধ চলাকালীন ফ্যান্টাস্টিক অ্যাডভেঞ্চারস এবং অ্যামেজিং স্টোরিজ উভয়ের সম্পাদক ছিলেন। উভয় ম্যাগাজিনের বেশিরভাগ লেখাই আসত শিকাগো-ভিত্তিক একদল লেখকের কাছ থেকে যারা নিজেদের নাম এবং বিভিন্ন ছদ্মনাম উভয় পরিচয়েই লিখতেন; এদের মধ্যে সবচেয়ে বেশি উৎপাদনশীল লেখক ছিলেন উইলিয়াম পি. ম্যাকগিভার্ন, ডেভিড রাইট ও'ব্রায়েন, ডন উইলকক্স, এবং চেস্টার এস. গিয়ার।Ashley (2000), p. 176.Ashley (1985b), p. 236. এখানে কদাচিৎ উল্লেখযোগ্য গল্প প্রকাশিত হতো; অ্যাশলি যুদ্ধকালীন ফ্যান্টাসটিক অ্যাডভেঞ্চারসকে "সূক্ষ্মতার চেয়ে ঔদ্ধত্যপূর্ণ চাঞ্চল্য এবং গুণের চেয়ে পরিমাণের ওপর বেশি মনোযোগ দেওয়া" ম্যাগাজিন হিসেবে বর্ণনা করেছেন, যদিও তিনি এও মন্তব্য করেছেন যে এটি সেই সময়ের পত্র-পত্রিকা বিক্রির দোকানগুলোতে সবচেয়ে আকর্ষণীয় বিজ্ঞান কল্পকাহিনি বা কল্পকাহিনি ম্যাগাজিন ছিল, যার প্রচ্ছদ আঁকতেন জে. অ্যালেন সেন্ট জন, হ্যারল্ড ম্যাকউলি, এবং রবার্ট গিবসন স্মিথ। একইভাবে অ্যামেজিংয়ের কল্পকাহিনিগুলোর মানেও অসামঞ্জস্য ছিল, যদিও মাঝেমধ্যে পালমার ভালো লেখা সংগ্রহ করতে পেরেছিলেন, যার মধ্যে রে ব্র্যাডবেরি, এরিক ফ্রাঙ্ক রাসেল, এবং জন উইন্ডহ্যামের গল্প অন্তর্ভুক্ত।Ashley (2000), pp. 177–178.

জোয়ারের সময় শুরু হওয়া নতুন ম্যাগাজিনগুলোর মধ্যে খুব কমই যুদ্ধের শেষ পর্যন্ত টিকে ছিল। যুদ্ধকালীন কাগজ সংকট প্রকাশকদের কঠিন সিদ্ধান্ত নিতে বাধ্য করেছিল।Ashley (2000), pp. 174–175. তবে প্রত্যেকটি ম্যাগাজিনের ক্ষেত্রে বন্ধ হওয়ার কারণ যুদ্ধ ছিল না; ম্যাগাজিন প্রকাশনার স্বাভাবিক উত্থান-পতনও ভূমিকা রেখেছিল। ১৯৪১ সালে সিলবারক্লেইট কম বিক্রির কারণে ১২টি সংখ্যা প্রকাশের পর বিজ্ঞান কল্পকাহিনি বন্ধ করে দেন এবং এটিকে ফিউচার ফিকশনের সাথে একীভূত করেন।Ashley (2000), p. 149. দুই বছর পর সিলবারক্লেইট ফিউচার এবং বিজ্ঞান কল্পকাহিনি কোয়ার্টারলি উভয়ের প্রকাশনা বন্ধ করে দেন; তিনি সিদ্ধান্ত নেন, যে সীমিত কাগজ পাওয়া যাচ্ছে তা তিনি তার পাশ্চাত্য এবং গোয়েন্দাকাহিনি ম্যাগাজিনগুলোর জন্য ব্যবহার করবেন।Ashley (1985d), p. 280. বিজ্ঞান কল্পকাহিনি এবং ফিউচার উভয়ই পরবর্তীতে ১৯৫০-এর দশকে পুনরায় চালু হয়েছিল।Ashley & Thompson (1985), p. 514. ফ্যান্টাসটিক নভেলস ১৯৪১ সালে মাত্র পাঁচটি সংখ্যা প্রকাশের পর তার সহযোগী ম্যাগাজিন ফেমাস ফ্যান্টাসটিক মিস্ট্রিজের সাথে একীভূত হয়, সম্ভবত যুদ্ধকালীন অসুবিধার কারণে।Clareson (1985b), p. 242. ১৯৪২ সালে মানসি ফেমাস ফ্যান্টাসটিক মিস্ট্রিজ পপুলারের কাছে বিক্রি করে দেয়; পপুলার অ্যাস্টোনিশিং স্টোরিজ এবং সুপার সায়েন্স স্টোরিজের প্রকাশক ছিল। মেরি ন্যাডিঙ্গার সম্পাদক হিসেবে বহাল থাকেন, কিন্তু সম্পাদকীয় নীতি পরিবর্তিত হয়ে এমন গল্পের পুনঃপ্রকাশ বন্ধ করা হয় যা আগে ম্যাগাজিন আকারে প্রকাশিত হয়েছিল। বইয়ের দৈর্ঘ্যের কাজগুলো তখনও পুনর্মুদ্রিত হতো। এই ধরনের রচনার মধ্যে ছিল জি. কে. চেস্টারটনের দ্য ম্যান হু ওয়াজ থার্সডে এবং এইচ. জি. ওয়েলসের দ্য আইল্যান্ড অব ডক্টর মরো।Clareson (1985a), pp. 214–215. ফেমাস ফ্যান্টাসটিক মিস্ট্রিজ ছিল পপুলারের বিজ্ঞান কল্পকাহিনি ও কল্পকাহিনি ম্যাগাজিনগুলোর মধ্যে একমাত্র যা যুদ্ধের শেষ পর্যন্ত টিকে ছিল। ১৯৪৩ সালে অ্যাস্টোনিশিং এবং সুপার সায়েন্স স্টোরিজ উভয় ম্যাগাজিনের প্রকাশনা বন্ধ হয়ে যায় যখন দুটি ম্যাগাজিনেরই সম্পাদক ফ্রেডরিক পোল সেনাবাহিনীতে যোগ দেন; প্রকাশকের পক্ষে পর্যাপ্ত কাগজ সংগ্রহ করা কঠিন হয়ে পড়ায় তিনি ম্যাগাজিনগুলো বন্ধ করার সিদ্ধান্ত নেন।Wolf & Thompson (1985), p. 120.Thompson (1985), p. 632. একই বছর কাগজের অভাব জন ক্যাম্পবেলকে অ্যাস্টাউন্ডিং এবং আননোনের মধ্যে একটি বেছে নিতে বাধ্য করে—যা ইতোমধ্যেই দ্বিমাসিক হয়ে গিয়েছিল; তিনি অ্যাস্টাউন্ডিংকে মাসিক হিসেবে রাখার সিদ্ধান্ত নেন এবং আননোন ১৯৪৩ সালের অক্টোবর সংখ্যা প্রকাশের পর বন্ধ করে দেওয়া হয়।Clareson (1985c), p. 695. পরবর্তী মাসে অ্যাস্টাউন্ডিং ডাইজেস্ট ফরম্যাটে চলে যায়; এটি ছিল এই ধারার ভবিষ্যৎ গতিপথের একটি প্রধান নির্দেশক, যদিও পুরো ক্ষেত্রটি এই পথ অনুসরণ করতে এক দশকেরও বেশি সময় নিয়েছিল।Ashley (2000), p. 158.

 যুদ্ধোত্তর কাল 
দ্বিতীয় বিশ্বযুদ্ধের পর আমেরিকার মাত্র আটটি বিজ্ঞান কল্পকাহিনি বা কল্পকাহিনি ম্যাগাজিন টিকে ছিল: স্ট্রিট অ্যান্ড স্মিথ প্রকাশিত অ্যাস্টাউন্ডিং সায়েন্স ফিকশন; ডেলানি'স শর্ট স্টোরিজ ইনকর্পোরেটেড থেকে প্রকাশিত উইয়ার্ড টেলস; স্ট্যান্ডার্ড ম্যাগাজিনসের স্টার্টলিং স্টোরিজ এবং থ্রিলিং ওয়ান্ডার স্টোরিজ; জিফ-ডেভিসের অ্যামেজিং স্টোরিজ এবং ফ্যান্টাসটিক অ্যাডভেঞ্চারস; পপুলারের ফেমাস ফ্যান্টাসটিক মিস্ট্রিজ; এবং লাভ রোমান্সেস ইনকর্পোরেটেড থেকে প্রকাশিত প্ল্যানেট স্টোরিজ।Ashley (1976), p. 72. যুদ্ধের কারণে সবগুলোই ত্রৈমাসিক সূচিতে চলে যেতে বাধ্য হয়েছিল, কেবল দ্বিমাসিক উইয়ার্ড টেলস এবং অ্যাসটাসন্ডিং বাদে, যা তখনও শীর্ষস্থানীয় বিজ্ঞান কল্পকাহিনি ম্যাগাজিন ছিল। যুদ্ধের পর মূলধারার ম্যাগাজিনগুলো বিজ্ঞান কল্পকাহিনি প্রকাশ করতে শুরু করে। হাইনলাইন ভক্ত এবং সহ-লেখকদের বিস্ময়ের উদ্রেক করে যখন, ১৯৬৯ সালে আসিমভের স্মৃতিচারণ অনুযায়ী, দ্য স্যাটারডে ইভনিং পোস্টে "তার একটি খাঁটি বিজ্ঞান কল্পকাহিনি গল্প" প্রকাশিত হয়। আসিমভের মতে ছোট বিজ্ঞান কল্পকাহিনি ম্যাগাজিনগুলো থেকে অভিজ্ঞ লেখকদের প্লেবয়ের মতো গণবাজার প্রকাশনাগুলোতে চলে যাওয়ার ফলে ছোট ম্যাগাজিনগুলো প্রায়শই "এই ধারার নতুন অর্জিত সম্মানজনক অবস্থান" থেকে উপকৃত হতে পারছিল না।

ক্যাম্পবেল নতুন লেখকদের সন্ধান অব্যাহত রাখেন: উইলিয়াম টেন, এইচ. বিম পাইপার, আর্থার সি. ক্লার্ক এবং জন ক্রিস্টোফার সবাই ১৯৪০-এর দশকের শেষের দিকে অ্যাসটাসন্ডিংয়ে তাদের প্রথম লেখা বিক্রি করেন। তিনি এমন অনেক গল্প প্রকাশ করেছিলেন যা এখন ক্লাসিক হিসেবে বিবেচিত, যার মধ্যে রয়েছে সি.এল. মুরের "ভিন্টেজ সিজন", জ্যাক উইলিয়ামসনের "উইথ ফোল্ডেড হ্যান্ডস...", ই.ই. স্মিথের চিলড্রেন অব দ্য লেন্স, এবং এ.ই. ভ্যান ভটের দ্য প্লেয়ার্স অব নাল-এ। তবে উদ্ভাবনের যে গতি যুদ্ধের বছরগুলোতে অ্যাসটাসন্ডিংয়ের বৈশিষ্ট্য ছিল, তা এখন মন্থর হয়ে আসছিল এবং অ্যাশলির ভাষায় ম্যাগাজিনটি এখন "তার অর্জিত খ্যাতির ওপর আরাম করছিল"।Ashley (2000), pp. 190–193. ১৯৫০ সালে ক্যাম্পবেল এল. রন হ্যাবার্ডের ডায়ানেটিক্সের ওপর একটি নিবন্ধ প্রকাশ করেন; এটি ছিল একটি মনস্তাত্ত্বিক তত্ত্ব যা শেষ পর্যন্ত একটি নতুন ধর্ম বিজ্ঞানবিদ্যায় বিবর্তিত হয়। ডায়ানেটিক্স চিকিৎসা পেশাজীবীদের দ্বারা ছদ্মবিজ্ঞান হিসেবে নিন্দিত হয়েছিল, কিন্তু অ্যাসটাসন্ডিংয়ের অনেক পাঠকের হতাশার কারণ ছিল যে, ১৯৫১ সালের আগে ক্যাম্পবেল এটিকে অস্বীকার করেননি।Ashley (2000), pp. 226–229.

যুদ্ধের শেষের দিকে স্ট্যান্ডার্ড ম্যাগাজিনসে অস্কার ফ্রেন্ডের কাছ থেকে সম্পাদকের দায়িত্ব গ্রহণ করা স্যাম মারউইন স্টার্টলিং এবং থ্রিলিং উভয়ের বৈশিষ্ট্যসূচক কিশোরসুলভ ভঙ্গিটি পরিত্যাগ করেন; তিনি বার্গিকে তার প্রচ্ছদগুলো আরও বাস্তবসম্মত করতে বলেন এবং মারে লেইনস্টার, জর্জ ও. স্মিথ এবং হ্যাবার্ডের কাজসহ আরও বেশি হার্ড সায়েন্স ফিকশন প্রকাশ করতে শুরু করেন। তিনি জ্যাক ভ্যান্সের প্রথম বিক্রি করা গল্প "দ্য ওয়ার্ল্ড থিংকার" কেনেন যা ১৯৪৫ সালে প্রকাশিত হয় এবং রে ব্র্যাডবারির বেশ কিছু কাজ প্রকাশ করেন, যার মধ্যে তার বেশ কয়েকটি মার্শিয়ান ক্রনিকল গল্প অন্তর্ভুক্ত ছিল। ক্যাম্পবেলের অ্যাসটাসন্ডিং লেখকগোষ্ঠীর সবচেয়ে উঁচু দরের লেখকদের কেউ কেউ মারউইনের কাছে লেখা বিক্রি করেছিলেন, যাদের মধ্যে ছিলেন ভ্যান ভট, হাইনলাইন এবং স্টারজন, যার "দ্য স্কাই ওয়াজ ফুল অব শিপস" ১৯৪৭ সালে প্রকাশিত হয় এবং পাঠকদের দ্বারা বহুল প্রশংসিত হয়। অন্যান্য উল্লেখযোগ্য গল্পের মধ্যে রয়েছে ফ্রেড্রিক ব্রাউনের হোয়াট ম্যাড ইউনিভার্স, যা ১৯৪৮ সালে প্রকাশিত হয়েছিল এবং কাটনারের ভ্যালি অব দ্য ফ্লেম, যা স্টার্টলিংয়ে প্রকাশিত তার বেশ কয়েকটি বিজ্ঞান-কল্পকাহিনি উপন্যাসের একটি। জন ডি. ম্যাকডোনাল্ড, মার্গারেট সেন্ট ক্লেয়ার, উইলিয়াম টেন, আর্থার সি. ক্লার্ক, জেমস ব্লিশ এবং ড্যামন নাইটের মতো লেখকরা সবাই মারউইনের কাছে লেখা বিক্রি করেছিলেন। এর ফলে উভয় ম্যাগাজিনের গুণমানের নাটকীয় উন্নতি ঘটে, যে কারণে অ্যাশলি মন্তব্য করেন, ১৯৪০-এর দশকের শেষের দিকে বিশেষ করে থ্রিলিং ওয়ান্ডার এই ধারার নেতৃত্বের প্রতিযোগিতায় অ্যাসটাসন্ডিংয়ের একটি গুরুতর প্রতিদ্বন্দ্বী হয়ে উঠেছিল।Ashley (2000), pp. 188–190.

দশকের শেষের দিকে প্ল্যানেট স্টোরিজেরও নাটকীয় উন্নতি ঘটে। ব্লিশ, ব্রাউন এবং নাইটসহ বেশ কিছু সুপরিচিত লেখক প্ল্যানেটে ভালো মানের লেখা প্রকাশ করেছিলেন, তবে সামগ্রিক উন্নতির সিংহভাগই ছিল ব্র্যাডবারি এবং লেই ব্র্যাকেটের অবদানের কারণে। তারা দুজনেই তাদের অনেক গল্পের পটভূমি হিসেবে মঙ্গলের এমন একটি সংস্করণকে বেছে নিয়েছিলেন যা এডগার রাইস বারোজের বারসুমের কাছে বহুলাংশে ঋণী। প্ল্যানেটের অন্যতম উৎপাদনশীল লেখক ব্র্যাকেট ১৯৪০-এর দশক জুড়ে তার নিজস্ব লিখনশৈলী বিকশিত করেন এবং অবশেষে প্ল্যানেটারি রোমান্সের মুখ্য লেখক হয়ে ওঠেন। এরিক জন স্টার্ক সম্পর্কিত তার গল্প ধারাবাহিক, যাকে অ্যাশলি তার সেরা কাজ বলে মনে করেন, ১৯৪৯ সালের গ্রীষ্মকালীন সংখ্যায় "কুইন অফ দ্য মার্শিয়ান ক্যাটাকম্বস" দিয়ে প্ল্যানেটে শুরু হয়েছিল। প্ল্যানেটে প্রকাশিত ব্র্যাডবারির কাজের মধ্যে ছিল তার দুটি মার্শিয়ান ক্রনিকলস গল্প এবং ব্র্যাকেটের সাথে যৌথভাবে লেখা "লরেলাই অব দ্য রেড মিস্ট", যা ১৯৪৬ সালে প্রকাশিত হয়েছিল। পাল্প ইতিহাসবিদ টিম ফরেস্ট ব্র্যাডবারির কাজকে প্ল্যানেটের "এই ধারায় সবচেয়ে গুরুত্বপূর্ণ অবদান" হিসেবে বিবেচনা করেন।de Forest (2004), p. 76. প্রচ্ছদগুলিতে সাধারণত কোনো অ্যাকশন দৃশ্য থাকত, যেখানে একটি অসহায় তরুণীকে কোনো বিচ্ছিরি চোখওয়ালা দানব দ্বারা হুমকির মুখে দেখানো হতো,Kyle (1977), p. 96. যদিও ক্লুটের মতে "এর বিষয়বস্তু প্রচ্ছদের তুলনায় অনেক বেশি পরিশীলিত ছিল"।Clute (1995), p. 101.

ফার্নসওয়ার্থ রাইটের প্রস্থানের পর উইয়ার্ড টেলস তার অনন্য স্বাদের অনেকটাই হারিয়েছিল, কিন্তু অ্যাশলের মতে ম্যাকিলরাইথ ম্যাগাজিনটিকে আরও সংগতিপূর্ণ করেছিলেন: "ম্যাকিলরাইথ সম্পাদিত সংখ্যাগুলো কদাচিৎ রাইটের অনন্য উচ্চতায় পৌঁছাত, যদিও এগুলোতে নিম্নমানের লেখা বাদ দেওয়া হতো"।Ashley (1997b), p. 1001. ম্যাকিলরাইথ উইয়ার্ড টেলসের সবচেয়ে জনপ্রিয় কিছু লেখকদের কাজ প্রকাশ করা অব্যাহত রাখেন, যেমন ফ্রেড্রিক ব্রাউন এবং ফ্রিটজ লেইবার। কিন্তু তিনি সোর্ড অ্যান্ড সর্সারি কল্পকাহিনি প্রকাশনা বন্ধ করে দেন, যা রবার্ট ই. হাওয়ার্ড রাইটের অধীনে তার কোনান, সলোমন কেন এবং ব্র্যান ম্যাক মর্নের গল্পগুলোর মাধ্যমে জনপ্রিয় করে তুলেছিলেন।Clute (1997b), pp. 481–482. ১৯৩৭ সালে লাভক্র্যাফটের মৃত্যুর আগ পর্যন্ত তার সাথে পত্রবিনিময়ের মাধ্যমে যোগাযোগ রাখা অগাস্ট ডারলেথJoshi (2004), pp. 64–65. ১৯৪০-এর দশকেও ম্যাকিলরাইথের কাছে লাভক্র্যাফটের পাণ্ডুলিপি পাঠানো অব্যাহত রাখেন।Joshi (2004), pp. 292–294. দশকের শেষের দিকে ডারলেথ আর্কহ্যাম হাউসের প্রচারের জন্য একটি ম্যাগাজিন প্রকাশের সিদ্ধান্ত নেন। এটি ছিল ১৯৩৯ সালে তার শুরু করা একটি প্রকাশনা সংস্থা যা মূলত উইয়ার্ড টেলসের পাতা থেকে পুনর্মুদ্রণ করত।Eng (1985), pp. 112–114. ম্যাগাজিনটির নাম ছিল দ্য আর্কহ্যাম স্যাম্পলার; ডারলেথ চেয়েছিলেন এটি বর্তমান সময়ের বিজ্ঞান কল্পকাহিনি এবং কল্পকাহিনি পাল্প ম্যাগাজিনগুলোর তুলনায় আরও বেশি সাহিত্যিক ম্যাগাজিন হোক। এটি নতুন এবং পুনর্মুদ্রিত উভয় লেখাই প্রকাশ করত। রবার্ট ব্লচ এবং লর্ড ডানস্যানির কাজসহ এখানে প্রকাশিত কিছু গল্পের মান বেশ ভালো ছিল, কিন্তু আর্থিক কারণে আটটি ত্রৈমাসিক সংখ্যার পর এটি বন্ধ হয়ে যায়।

জিফ-ডেভিসে ফ্যান্টাসটিক অ্যাডভেঞ্চারস যুদ্ধের সময়ের মতোই চলতে থাকে; মাঝে মাঝে এতে থিওডোর স্টারজনের "লারগো" এবং চার্লস এফ. মায়ার্সের "আই'ল ড্রিম অব ইউয়ের" মতো উল্লেখযোগ্য গল্প প্রকাশিত হতো।Ashley (1985b), p. 237. ফ্যান্টাসটিক অ্যাডভেঞ্চারস এবং এর সহোদর ম্যাগাজিন অ্যামেজিং স্টোরিজ উভয়ই ১৯৪৭ সালের শেষদিকে মাসিক প্রকাশনায় ফিরে আসতে সক্ষম হয় "শেভার মিস্ট্রির" কারণে, যা রিচার্ড শেভারের একটি গল্প ধারাবাহিক ছিল।Ashley (1977), p. 24. ১৯৪৫ সালের মার্চ সংখ্যায় পামার অ্যামেজিংয়ে শেভারের "আই রিমেম্বার লেমুরিয়া" নামে একটি গল্প প্রকাশ করেন। প্রাগৈতিহাসিক সভ্যতা নিয়ে লেখা গল্পটি পামার সত্য এবং কল্পনার মিশ্রণ হিসেবে উপস্থাপন করেছিলেন এবং এর ফলে অ্যামেজিংয়ের প্রচার সংখ্যায় নাটকীয় বৃদ্ধি ঘটে। পামার প্রতিটি সংখ্যায় একটি নতুন শেভার গল্প প্রকাশ করতে থাকেন; যার সমাপ্তি ঘটে ১৯৪৭ সালের জুনে শেভার মিস্ট্রির প্রতি উৎসর্গীকৃত একটি বিশেষ সংখ্যা প্রকাশের মাধ্যমে।Ashley (2000), pp. 179–180. শীঘ্রই এই গল্পগুলোর জন্য অ্যামেজিং উপহাসের পাত্র হয়ে ওঠে এবং উইলিয়াম জিফ পামারকে ম্যাগাজিনে শেভার-সম্পর্কিত লেখার পরিমাণ সীমিত করার নির্দেশ দেন; পামার তা মেনে নেন, কিন্তু এই ধরনের উপাদানের প্রতি তার আগ্রহ (এবং সম্ভবত বিশ্বাস) এখন উল্লেখযোগ্য পর্যায়ে ছিল; তিনি শীঘ্রই জিফ-ডেভিস ছাড়ার পরিকল্পনা শুরু করেন। ১৯৪৭ সালে তিনি ক্লার্ক পাবলিকেশন্স গঠন করেন, পরের বছর ফেট চালু করেন এবং ১৯৪৯ সালে তিনি সেটার পাশাপাশি অন্যান্য ম্যাগাজিন সম্পাদনা করার জন্য জিফ-ডেভিস থেকে পদত্যাগ করেন।Ashley (2000), pp. 183–185.

১৯৪৮ সালের মার্চ মাসে ফ্যান্টাসটিক নভেলস পুনরায় প্রকাশিত হয়। পূর্বে এটি মানসি কর্তৃক ফেমাস ফ্যান্টাসটিক মিস্ট্রিজের একটি সহযোগী পুনর্মুদ্রণ সংস্করণ হিসেবে প্রকাশিত হতো; বর্তমানে এই দুটি ম্যাগাজিনই পপুলার পাবলিকেশন্সের মালিকানাধীন এবং নতুনভাবে প্রকাশের পরও এটি আগের মতোই সহযোগী হিসেবে ভূমিকা পালন করতে থাকে। সম্পাদক ন্যাডিঞ্জার ছিলেন আব্রাহাম মেরিটের লেখার অনুরাগী, তাই নতুন সংস্করণের প্রথম তিনটি সংখ্যায় মেরিটের গল্প স্থান পায়।Clareson (1985b), pp. 242–243. জর্জ অ্যালান ইংল্যান্ডের দ্য ফ্লাইং লিজিয়ন এবং গ্যারেট পি. সার্ভিসের দ্য সেকেন্ড ডেলুজের মতো পুরনো কালজয়ী গল্পের পুনর্মুদ্রণই ছিল ফ্যান্টাসটিক নভেলসের বিষয়বস্তুর প্রধান অংশ। পাশাপাশি এতে কাটনার এবং মুরের আর্থ'স লাস্ট সিটাডেলের মতো আরও কিছু সাম্প্রতিক লেখাও প্রকাশিত হয়; আর্থ'স লাস্ট সিটাডেল এর আগে কেবল ১৯৪৩ সালে আর্গোসিতে ধারাবাহিকভাবে প্রকাশিত হয়েছিল।Ashley (1985a), p. 107.

 ডাইজেস্ট যুগের সূচনা 
সবচেয়ে দীর্ঘস্থায়ী এবং সম্মানিত ম্যাগাজিন প্রকাশনা সংস্থার মধ্যে অন্যতম স্ট্রিট অ্যান্ড স্মিথ ১৯৪৯ সালের গ্রীষ্মে তাদের সকল পাল্প ম্যাগাজিন বন্ধ করে দেয়। মূলত পকেটবুকের সাফল্যের ফলে পাল্প ম্যাগাজিনগুলো ধীরে ধীরে বিলুপ্ত হয়ে যাচ্ছিল; তাই স্ট্রিট অ্যান্ড স্মিথ তাদের স্লিক ম্যাগাজিনগুলোর দিকে মনোনিবেশ করার সিদ্ধান্ত নেয়। স্ট্রিট অ্যান্ড স্মিথের পাল্প ম্যাগাজিনগুলোর মধ্যে একমাত্র বেঁচে থাকা ম্যাগাজিনটি ছিল ডাইজেস্ট-ফরম্যাটে প্রকাশিত অ্যাসটাসন্ডিং সায়েন্স ফিকশন।Ashley (2000), pp. 220–221. ১৯৫৫ সালের শেষের দিকে ফ্যান্টাসটিক অ্যাডভেঞ্চারস, ফেমাস ফ্যান্টাসটিক মিস্ট্রিজ, থ্রিলিং ওয়ান্ডার, স্টার্টলিং স্টোরিজ, প্ল্যানেট স্টোরিজ, উইয়ার্ড টেলস, এবং ফ্যান্টাসটিক স্টোরি কোয়ার্টারলি—সবগুলোর প্রকাশনা বন্ধ হয়ে যায়। পাল্প ম্যাগাজিনের পতন সত্ত্বেও, ১৯৪০-এর দশকের শেষের দিকে পাল্প ফরম্যাটে কয়েকটি নতুন ম্যাগাজিন আবির্ভূত হয়েছিল, যদিও সেগুলো ছিল স্বল্পস্থায়ী এবং তাদের মধ্যে কয়েকটি নতুন লেখার পরিবর্তে পুনর্মুদ্রণের দিকে মনোনিবেশ করেছিল।Ashley (2000), pp. 221–223.

যুদ্ধোত্তর কালে প্রথম নতুন ম্যাগাজিনগুলোর একটি ছিল ১৯৪৭ সালে প্রকাশিত ফ্যান্টাসি বুক। এটি ছিল বিশেষায়িত প্রকাশক উইলিয়াম ক্রফোর্ডের ম্যাগাজিন; এটির আকার পাল্প ও ডাইজেস্ট—এই দুইয়ের মধ্যে পরিবর্তিত হতো। ক্রফোর্ড ম্যাগাজিনটির বণ্টন এবং প্রকাশনা নিয়ে সমস্যার সম্মুখীন হয়েছিলেন, যার ফলে এটি কখনোই নিয়মিত প্রকাশিত হতে পারেনি। তবে পরবর্তী চার বছরে তিনি মোট আটটি সংখ্যা প্রকাশ করেন যাতে কিছু মূল্যবান লেখা প্রকাশিত হয়। যার মধ্যে সবচেয়ে উল্লেখযোগ্য ছিল ১৯৫০ সালের জানুয়ারি সংখ্যায় প্রকাশিত কর্ডওয়াইনার স্মিথের প্রথম গল্প, "স্ক্যানার্স লিভ ইন ভেইন"।Ashley (2000), pp. 212–213.

পপুলার ১৯৪৮ সালে ফেমাস ফ্যান্টাসটিক মিস্ট্রিজের সহযোগী ম্যাগাজিন হিসেবে ফ্যান্টাসটিক নভেলস চালু করেছিল; পরের বছর এটি মেরিটের জনপ্রিয়তাকে কাজে লাগানোর চেষ্টায় এ. মেরিট'স ফ্যান্টাসি ম্যাগাজিন এবং বিজ্ঞান কল্পকাহিনিমূলক হিরো পাল্প ক্যাপ্টেন জিরো চালু করে। উভয়ই ব্যর্থ হয়েছিল, যা যথাক্রমে মাত্র পাঁচ এবং তিনটি সংখ্যা পর্যন্ত স্থায়ী হয়েছিল। স্ট্যান্ডার্ডের স্টার্টলিং স্টোরিজ এবং থ্রিলিং ওয়ান্ডার উভয়ই দশকের শেষে বেশ সমাদৃত ছিল; ১৯৫০ সালে এদের সাথে দুটি সহযোগী পুনর্মুদ্রণ ম্যাগাজিন যোগ দেয়। যাদের মধ্যে একটির নাম ছিল ফ্যান্টাসটিক স্টোরি কোয়ার্টারলি, যার উদ্দেশ্য ছিল এমন সব পুনর্মুদ্রণ প্রকাশ করা যা স্টার্টলিংয়ের "হল অফ ফেম" বিভাগে চালানোর জন্য খুব দীর্ঘ ছিল। এটি প্রাথমিকভাবে আর্থিক সাফল্য অর্জন করে এবং স্ট্যান্ডার্ড ওয়ান্ডার স্টোরি অ্যানুয়াল নামে আরও একটি ম্যাগাজিন যোগ করার সিদ্ধান্ত নেয়। উভয় ম্যাগাজিনই ১৯৫০-এর দশকের মাঝামাঝি পর্যন্ত টিকে ছিল। পুনর্মুদ্রণ নিয়মের দুটি ব্যতিক্রমের একটি ছিল ফিউচার সায়েন্স ফিকশন, যা সিলবারক্লেইট ১৯৫০ সালের মে মাসে দ্বিমাসিক পাল্প হিসেবে ফিরিয়ে আনেন, যা তখনও লনডেস দ্বারা সম্পাদিত হচ্ছিল; অন্যটি ছিল পাল্প ফরম্যাটে প্রকাশিত আউট অব দিস ওয়ার্ল্ড অ্যাডভেঞ্চারস, যেখানে প্রকাশিত বিজ্ঞান কল্পকাহিনির সাথে কয়েক পাতা কমিকস উপাদানও মিশ্রিত থাকতো। প্রকাশনা সংস্থা অ্যাভন একই ফরম্যাটে একটি রোমান্স ম্যাগাজিন এবং একটি ওয়েস্টার্ন ম্যাগাজিনও চালু করেছিল, কিন্তু পরীক্ষাটি ব্যর্থ হয় এবং আউট অফ দিস ওয়ার্ল্ড অ্যাডভেঞ্চারস ১৯৫০ সালের জুলাই এবং ডিসেম্বর—মাত্র দুটি সংখ্যা পর্যন্ত স্থায়ী হয়েছিল। ১৯৫০ সালের শেষের দিকে মার্ভেল সায়েন্স স্টোরিজ পুনরায় প্রকাশিত হয়, যখন গুডম্যান ভাইয়েরা বিজ্ঞান কল্পকাহিনি ম্যাগাজিনের জগতে একটি নতুন জোয়ার সমাগত দেখতে পান; এটি পাল্প হিসেবে শুরু হলেও পরের বছর ডাইজেস্টে পরিবর্তিত হয়। ম্যাগাজিনটির প্রথম সংস্করণের তুলনায় এবারের কল্পকাহিনি ছিল উচ্চমানের, কিন্তু এটি দুই বছরেরও কম সময় স্থায়ী হয়েছিল।Marchesani (1985b), pp. 398–401.Ashley (2005), p. 42.

যদিও ১৯৪৩ সাল থেকেই অ্যাস্টাউন্ডিং ডাইজেস্ট ফরম্যাটে প্রকাশিত হচ্ছিল, তবে তারপর থেকে খুব কম নতুন ডাইজেস্ট ম্যাগাজিন বাজারে এসেছিল। এই প্রতিযোগিতায় প্রথম দিককার অন্যতম একটি ম্যাগাজিন ছিল আদার ওয়ার্ল্ডস, যা জিপ-ডেভিস ছাড়ার পর রেমন্ড পামারের প্রথম নতুন বিজ্ঞান কল্পকাহিনি ম্যাগাজিন। এটি ১৯৪৯ সালের নভেম্বরে প্রকাশিত হয় এবং প্রথম বছর দ্বিমাসিক হিসেবে চলে। পামার রে ব্র্যাডবারি, এ.ই. ভ্যান ভট এবং রেমন্ড এফ. জোন্সের গল্প সংগ্রহ করতে সক্ষম হলেও সামগ্রিক মান খুব একটা উন্নত ছিল না; অ্যাশলি ম্যাগাজিনটিকে "ভালো, কিন্তু যথেষ্ট ভালো নয়" হিসেবে বর্ণনা করেছেন।Ashley (1985f), p. 460. হাওয়ার্ড ব্রাউন পামারের কাছ থেকে অ্যামেজিং এবং ফ্যান্টাসটিক অ্যাডভেঞ্চারসের সম্পাদকের দায়িত্ব গ্রহণ করেন এবং উভয় পত্রিকার মানোন্নয়নে ব্যাপক প্রচেষ্টা চালান, যদিও তার এই কাজের প্রভাব মূলত ১৯৫০ সালের পরেই দৃশ্যমান হয়েছিল।Ashley (2005), pp. 6–7.

১৯৪৯ সালের ডিসেম্বরে এলারি কুইন'স মিস্ট্রি ম্যাগাজিনের সম্পাদক লরেন্স স্পিভাক ডাইজেস্ট ফরম্যাটে কল্পকাহিনি সহযোগী হিসেবে দ্য ম্যাগাজিন অব ফ্যান্টাসি চালু করেন। এর সম্পাদক ছিলেন অ্যান্থনি বাউচার, একজন সুপরিচিত রহস্য লেখক যিনি কিছু বিজ্ঞান কল্পকাহিনিও লিখেছিলেন, এবং জে. ফ্রান্সিস ম্যাককোমাস। পরবর্তী সংখ্যা থেকে এর নাম বদলে দ্য ম্যাগাজিন অব ফ্যান্টাসি অ্যান্ড সায়েন্স ফিকশন রাখা হয় এবং ১৯৫০ সালে এর আরও চারটি ত্রৈমাসিক সংখ্যা প্রকাশিত হয়। ম্যাগাজিনটির বিষয়বস্তু সেই সময়ের স্লিক ম্যাগাজিনগুলোতে প্রকাশিত কল্পকাহিনির সমমানের ছিল; এটি শীঘ্রই সফলতা লাভ করে।Ashley (2005), pp. 20–23. ১৯৫০ সালের অক্টোবরে এইচ.এল. গোল্ড সম্পাদিত গ্যালাক্সি সায়েন্স ফিকশনের প্রথম সংখ্যা ডাইজেস্ট ফরম্যাটে প্রকাশিত হয়;Ashley (2005), pp. 24–25. এটিও বেশ ভালো চলে এবং ১৯৫০-এর দশকে উভয় ম্যাগাজিনই অত্যন্ত সমাদৃত হয় এবং শীর্ষস্থানীয় বিজ্ঞান কল্পকাহিনি ম্যাগাজিন হিসেবে অ্যাসটাসন্ডিংয়ের স্থলাভিষিক্ত হয়।Ashley (2005), p. 20.

১৯৫০ সালে ডাইজেস্ট ফরম্যাটে আরও তিনটি ম্যাগাজিনের প্রকাশনা শুরু হয়। প্রথমটি ম্যাগাজিনটি ছিল ফ্যান্টাসি ফিকশন, যার দুটি সংখ্যা প্রকাশিত হয়েছিল। এতে ১৯৩০-এর দশকের আর্গোসির কিছু ভালো পুনর্মুদ্রিত রচনা প্রকাশিত হয়েছিল, কিন্তু এর নতুন গল্পগুলোর কোনোটিই স্মরণীয় ছিল না।Ashley (1985c), pp. 266–267. ১৯৫০ সালের অক্টোবরে রেমন্ড পামার, যিনি নিজে প্রকাশক হওয়ার জন্য জিফ-ডেভিস ছেড়েছিলেন, ইমাজিনেশন প্রকাশ করেন। গ্রীষ্মকালে একটি গুরুতর দুর্ঘটনার কারণে তিনি সম্পাদনার বেশিরভাগ কাজ বি মাহাফির হাতে ছেড়ে দিতে বাধ্য হন এবং দুটি সংখ্যার পর তিনি ম্যাগাজিনটি উইলিয়াম হ্যামলিংয়ের কাছে বিক্রি করে দেন, যিনি ১৯৫৮ সাল পর্যন্ত এটি চালু রেখেছিলেন।Ashley (2005), pp. 7–10. দশকের শেষ ম্যাগাজিনটি ছিল ড্যামন নাইট সম্পাদিত ওয়ার্ল্ডস বিয়ন্ড, যা ১৯৫০ সালের ডিসেম্বরে প্রকাশিত হয় এবং এটি তিনটি মাসিক সংখ্যা পর্যন্ত স্থায়ী হয়েছিল; প্রকাশক হিলম্যান পিরিয়ডিক্যালস প্রথম সংখ্যাটি বিক্রির জন্য বাজারে আসার মাত্র কয়েক দিন পরেই ম্যাগাজিনটি বন্ধ করে দেওয়ার সিদ্ধান্ত নেয়। তিনটি সংখ্যাতেই উচ্চমানের রচনা প্রকাশিত হয়েছিল; এর অনেক গল্পই পরে একাধিকবার পুনর্মুদ্রিত হয়েছে; উইলিয়াম টেনের "নাল-পি" এবং সি.এম. কর্নব্লুথের "দ্য মাইন্ডওয়ার্ম" সম্ভবত এর মধ্যে সবচেয়ে পরিচিত।Casebeer (1985), pp. 768–770. নাইট এতে গ্রাহাম গ্রিন এবং রুডইয়ার্ড কিপলিংয়ের মতো বিজ্ঞান কল্পকাহিনি ঘরানার বাইরের লেখকদের পাশাপাশি ক্যাথরিন ম্যাকলিন এবং লেস্টার ডেল রের মতো এই ঘরানার পরিচিত লেখকদের লেখা প্রকাশ করেছিলেন। অ্যাশলি মনে করেন যে নাইটকে যদি চালিয়ে যেতে দেওয়া হতো, তবে ম্যাগাজিনটি ১৯৫০-এর দশকের বিজ্ঞান কল্পকাহিনিতে একটি গুরুত্বপূর্ণ অবদান হতে পারত।Ashley (2005), p. 41.

ডাবলডে, সাইমন অ্যান্ড শুস্টার এবং অন্যান্য বড় মূলধারার কোম্পানিগুলো ১৯৫০ সালের দিকে বিজ্ঞান কল্পকাহিনি বই প্রকাশ করতে শুরু করে। তারা ম্যাগাজিনে প্রকাশিত কল্পকাহিনির ফিক্সআপ এবং সংকলন প্রকাশ করত, পাশাপাশি মৌলিক গল্পও ছাপাত; লেখকদের জন্য তখন কেবল ম্যাগাজিনই একমাত্র ক্রেতা ছিল না।

 ম্যাগাজিনের তালিকা 
এই সারণিটি নিম্নোক্ত তথ্য প্রদান করে:Ashley (2000); Ashley (2005); Tymn & Ashley (1985).
 নাম: ম্যাগাজিনটি সাধারণত যে নামে তালিকাভুক্ত করা হয়। অনেক ম্যাগাজিন সময়ের সাথে তাদের নাম একাধিকবার পরিবর্তন করেছে।
 প্রথম এবং শেষ সংখ্যা: প্রথম এবং শেষ সংখ্যা প্রকাশের বছর। যদি ম্যাগাজিনটি এখনো প্রকাশিত হয়ে থাকে, তবে শেষ সংখ্যার ঘরটি খালি রাখা হয়েছে।
 প্রকাশনা সংস্থা: প্রকাশনা সংস্থার(সমূহের) নাম। কিছু প্রকাশনী একাধিক ছাপনাম ব্যবহার করত; কোন ম্যাগাজিনটি কোন ব্যক্তি বা গোষ্ঠীর নিয়ন্ত্রণে ছিল তা সহজে বোঝার জন্য প্রকাশনীর নেপথ্যে থাকা মূল ব্যক্তি বা কোম্পানির নাম উল্লেখ করা হয়েছে—যেখানে তা স্পষ্ট নয়।
 # সংখ্যার পরিমাণ: ১৯৫০ সালের শেষ পর্যন্ত প্রকাশিত মোট সংখ্যার পরিমাণ। যদি ১৯৫০ সালের পরেও ম্যাগাজিনটি প্রকাশিত হয়ে থাকে, তবে মন্তব্য কলামে মোট সংখ্যার পরিমাণ উল্লেখ রয়েছে।
 নতুন নাকি পুনর্মুদ্রণ? ম্যাগাজিনটি মূলত নতুন গল্প প্রকাশের জন্য ছিল নাকি পুনর্মুদ্রণের জন্য, তা নির্দেশ করে। কিছু ক্ষেত্রে একটি ম্যাগাজিন উভয়ই ধরণের লেখাই প্রকাশ করত অথবা সময়ের সাথে এর লক্ষ্য পরিবর্তিত হয়েছে; এই ক্ষেত্রে সারণিতে যেটির প্রাধান্য বেশি ছিল সেটিই উল্লেখ করা হয়েছে।
 মন্তব্য: অন্যান্য তথ্যের পাশাপাশি এই কলামটি নির্দেশ করে যে, কোনো ম্যাগাজিন দুটি আলাদা মেয়াদে প্রকাশিত হয়েছিল কি না।

নামপ্রথম সংখ্যাশেষ সংখ্যাপ্রকাশনা সংস্থাসংখ্যার পরিমাণনতুন নাকি পুনর্মুদ্রণ?মন্তব্যদ্য থ্রিল বুক১৯১৯১৯১৯স্ট্রিট অ্যান্ড স্মিথ১৬নতুনউইয়ার্ড টেলস১৯২৩২০১৪রুরাল, পপুলার ফিকশন, উইয়ার্ড টেলস (ছোটগল্প)২৫৬নতুন১৯৫১ থেকে ১৯৫৪ সালের মধ্যে আরও ২৩টি সংখ্যা এবং ১৯৭৩ থেকে ২০১৪ সালের মধ্যে আরও ৮৩টি সংখ্যা প্রকাশিত হয়েছিল। পপুলার ফিকশনকে পপুলার পাবলিকেশন্সের সাথে গুলিয়ে ফেলা উচিত নয়।অ্যামেজিং স্টোরিজ১৯২৬২০১৪এক্সপেরিমেন্টার (গার্নসব্যাক), রেডিও-সায়েন্স, টেক, জিফ-ডেভিস২৫৭নতুনএছাড়াও ১৯৫১ থেকে ২০১৪ সালের মধ্যে ৩৫৫টি সংখ্যা প্রকাশিত হয়েছে।অ্যামেজিং স্টোরিজ অ্যানুয়াল১৯২৭১৯২৭এক্সপেরিমেন্টার (গার্নসব্যাক)১নতুনটেলস অব ম্যাজিক অ্যান্ড মিস্ট্রি১৯২৭১৯২৮পার্সোনাল আর্টস৫নতুনগোস্ট স্টোরিজ১৯২৮১৯৩২কনস্ট্রাকটিভ, গুড স্টোরি (হার্সি)৬৫নতুনঅ্যামেজিং স্টোরিজ কোয়ার্টারলি১৯২৮১৯৩৪এক্সপেরিমেন্টার (গার্নসব্যাক), আরভিং ট্রাস্ট, রেডিও-সায়েন্স, টেক২২নতুন১৯৪০ থেকে ১৯৪৯ সালের মধ্যে প্রকাশিত অতিরিক্ত ২৭টি সংখ্যা কোনো আলাদা ম্যাগাজিন ছিল না; সেগুলো ছিল অ্যামেজিং স্টোরিজের পুনঃবাঁধাইকৃত কপি।এয়ার ওয়ান্ডার স্টোরিজ১৯২৯১৯৩০স্টেলার (গার্নসব্যাক)১১নতুনসায়েন্স ওয়ান্ডার স্টোরিজ১৯২৯১৯৩০স্টেলার (গার্নসব্যাক)১২নতুনওয়ান্ডার স্টোরিজ কোয়ার্টারলি১৯২৯১৯৩৩স্টেলার (গার্নসব্যাক)১৪পুনর্মুদ্রণঅ্যাস্টাউন্ডিং স্টোরিজ১৯৩০ক্লেটন, স্ট্রিট অ্যান্ড স্মিথ, কন্ডে নাস্ট, ডেভিস, ডেল, ক্রসটাউন২৪১নতুননভেম্বর ২০১৬ পর্যন্ত ৭৭৫টি উত্তরকালীন সংখ্যা প্রকাশিত হয়েছে। ১৯৪৩ সালের নভেম্বর সংখ্যা থেকে পরবর্তী সংখ্যাগুলো ডাইজেস্ট ফরম্যাটে প্রকাশিত হয়।সায়েন্টিফিক ডিটেকটিভ মান্থলি১৯৩০১৯৩১টেকনি-ক্রাফট (গার্নসব্যাক), ফিকশন পাবলিশার্স১৫নতুনফিকশন পাবলিশার্সকে ফিকশন হাউসের সাথে গুলিয়ে ফেলা উচিত নয়।ওয়ান্ডার স্টোরিজ১৯৩০১৯৩৬স্টেলার, কন্টিনেন্টাল (উভয়ই গার্নসব্যাক)৬৬নতুনমিরাকল সায়েন্স অ্যান্ড ফ্যান্টাসি স্টোরিজ১৯৩১১৯৩১গুড স্টোরি (হার্সি)২নতুনস্ট্রেঞ্জ টেলস১৯৩১২০০৭ক্লেটন৭নতুনএছাড়াও ২০০৩-২০০৭ সালে তিনটি সংখ্যা প্রকাশিত হয়েছে।ডক্টর ডেথ১৯৩৫১৯৩৫ডেল৩নতুনথ্রিলিং ওয়ান্ডার স্টোরিজ১৯৩৬১৯৫৪বিকন, বেটার, স্ট্যান্ডার্ড (সবগুলোই স্ট্যান্ডার্ড)৮৯নতুনএটি ওয়ান্ডার স্টোরিজের একটি ধারাবাহিকতা। ১৯৫০ সালের পর আরও ২২টি সংখ্যা প্রকাশিত হয়েছিল।দ্য উইচেস টেলস১৯৩৬১৯৩৬কারউড২পুনর্মুদ্রণফ্ল্যাশ গর্ডন স্ট্রেঞ্জ অ্যাডভেঞ্চার ম্যাগাজিন১৯৩৬১৯৩৬সি.জে.এইচ. (হার্সি)১নতুনমার্ভেল সায়েন্স স্টোরিজ১৯৩৮১৯৫২পোস্টাল, ওয়েস্টার্ন (উভয়ই গুডম্যান)১০নতুনদুটি পর্যায়ে চলেছিল, ১৯৩৮-৪১ এবং ১৯৫০-৫২; পরবর্তী পর্যায়ের পাঁচটি সংখ্যা ১৯৫০ সালের পর প্রকাশিত হয়েছিল।স্টার্টলিং স্টোরিজ১৯৩৯১৯৫৫বেটার (স্ট্যান্ডার্ড), স্ট্যান্ডার্ড৬৫নতুনএছাড়াও ১৯৫১ থেকে ১৯৫৫ সালের মধ্যে ৩৪টি সংখ্যা প্রকাশিত হয়েছে।ডাইনামিক সায়েন্স স্টোরিজ১৯৩৯১৯৩৯ওয়েস্টার্ন (গুডম্যান)২নতুনস্ট্রেঞ্জ স্টোরিজ১৯৩৯১৯৪১বেটার (স্ট্যান্ডার্ড)১৩নতুনআননোন১৯৩৯১৯৪৩স্ট্রিট অ্যান্ড স্মিথ৩৯নতুনসায়েন্স ফিকশন স্টোরিজ১৯৩৯১৯৬০ব্লু রিবন ম্যাগাজিনস, ডাবল অ্যাকশন ম্যাগাজিনস, কলাম্বিয়া পাবলিকেশন্স (সবগুলোই সিলবারক্লেইট)১২নতুনদুটি পর্যায়ে চলেছিল, ১৯৩৯-১৯৪১ এবং ১৯৫৩-১৯৬০; পরের পর্যায়ে ৩৮টি সংখ্যা প্রকাশিত হয়েছে।ফ্যান্টাস্টিক অ্যাডভেঞ্চারস১৯৩৯১৯৫৩জিফ-ডেভিস১০১নতুনএছাড়াও ১৯৫১–১৯৫৩ সালের মধ্যে ২৭টি সংখ্যা প্রকাশিত হয়। ১৯৪১ সালের শীতকালীন সংখ্যা প্রকাশের মধ্যে দিয়ে জিফ-ডেভিস ফ্যান্টাস্টিক অ্যাডভেঞ্চারস কোয়ার্টারলি শুরু করেছিল; এটি কোনো আলাদা ম্যাগাজিন ছিল না। বরং এগুলো ছিল ফ্যান্টাস্টিক অ্যাডভেঞ্চারসের অবিক্রিত সংখ্যাগুলোর পুনঃবাঁধাইকৃত কপি। ১৯৪১ সালের শীতকালীন সংখ্যা থেকে ১৯৪৩ সালের শরৎ সংখ্যা পর্যন্ত এই ধরণের আটটি সংখ্যা এবং ১৯৪৮ সালের গ্রীষ্ম থেকে ১৯৫১ সালের বসন্ত পর্যন্ত আরও ১১টি সংখ্যা প্রকাশিত হয়েছিল।ফেমাস ফ্যান্টাস্টিক মিস্ট্রিস১৯৩৯১৯৫৩মানসি, পপুলার পাবলিকেশন্স৬৬পুনর্মুদ্রণএছাড়াও ১৯৫১-১৯৫৩ সালে ১৫টি সংখ্যা প্রকাশিত হয়েছে।ফিউচার সায়েন্স ফিকশন১৯৩৯১৯৬০ব্লু রিবন, ডাবল অ্যাকশন, কলাম্বিয়া (সবগুলোই সিলবারক্লেইট)২১নতুনদুটি পর্যায়ে চলেছিল, ১৯৩৯-৪৩ এবং ১৯৫০-৬০; পরবর্তী পর্যায়ের ৪৪টি সংখ্যা ১৯৫০ সালের পর প্রকাশিত হয়েছিল।প্ল্যানেট স্টোরিজ১৯৩৯১৯৫৫লাভ রোমান্সেস (ফিকশন হাউস)৪৫নতুনএছাড়াও ১৯৫১-১৯৫৫ সালে ২৬টি সংখ্যা প্রকাশিত হয়।ক্যাপ্টেন ফিউচার১৯৪০১৯৪৪স্ট্যান্ডার্ড১৭নতুনঅ্যাস্টোনিশিং স্টোরিজ১৯৪০১৯৪৩ফিকশিনিয়ার্স (পপুলার পাবলিকেশন্স)১৬নতুনসুপার সায়েন্স স্টোরিজ১৯৪০১৯৫১ফিকশিনিয়ার্স (পপুলার পাবলিকেশন্স), পপুলার পাবলিকেশন্স২৭নতুনদুটি পর্যায়ে চলেছিল, ১৯৪০-৪৩ এবং ১৯৪৯-৫১; পরবর্তী পর্যায়ের চারটি সংখ্যা ১৯৫০ সালের পর প্রকাশিত হয়েছে।সায়েন্স ফিকশন কোয়ার্টারলি১৯৪০১৯৫৮ডাবল অ্যাকশন, কলাম্বিয়া (উভয়ই সিলবারক্লেইট)১০নতুনদুটি পর্যায়ে চলেছিল, ১৯৪০-৪৩ এবং ১৯৫১-৯৫৮; পরবর্তী পর্যায়ের মধ্যে ২৮টি সংখ্যা প্রকাশিত হয়েছে।ফ্যান্টাস্টিক নভেলস১৯৪০১৯৫১মানসি, পপুলার পাবলিকেশন্স২৫পুনর্মুদ্রণদুটি পর্যায়ে চলেছিল, ১৯৪০-৪১ এবং ১৯৪৮-৫১; পরবর্তী পর্যায়ের তিনটি সংখ্যা ১৯৫০ সালের পর প্রকাশিত হয়েছে।কমেট১৯৪০১৯৪১এইচ-কে (হার্সি)৫নতুনস্টিরিন সায়েন্স স্টোরিজ১৯৪১১৯৪২আলবিং, ম্যানহাটন ফিকশন৪নতুনকসমিক স্টোরিজ১৯৪১১৯৪১আলবিং৩নতুনআনক্যানি স্টোরিজ১৯৪১১৯৪১ম্যানভিস (গুডম্যান)১নতুনফ্যান্টাসি বুক১৯৪৭১৯৫১ফ্যান্টাসি পাবলিশিং৭নতুন১৯৫১ সালে আরও একটি সংখ্যা প্রকাশিত হয়েছে।এ. মেরিট'স ফ্যান্টাসি ম্যাগাজিন১৯৪৯১৯৫০পপুলার পাবলিকেশন্স৫পুনর্মুদ্রণআদার ওয়ার্ল্ডস১৯৪৯১৯৫৭ক্লার্ক পাবলিশিং (পামার)৮নতুন১৯৫০ সালের পর আরও ৩৭টি সংখ্যা প্রকাশিত হয়েছে।ক্যাপ্টেন জিরো১৯৪৯১৯৫০রিক্রিয়েশনাল রিডিং (পপুলার পাবলিকেশন্স)৩নতুনদ্য ম্যাগাজিন অব ফ্যান্টাসি অ্যান্ড সায়েন্স ফিকশন১৯৪৯ফ্যান্টাসি হাউস, মার্কারি প্রেস, স্পিলোগেল৫নতুনডিসেম্বর ২০১৬ পর্যন্ত ৭২৩টি উত্তরকালীন সংখ্যা প্রকাশিত হয়েছে।ফ্যান্টাসি স্টোরি কোয়ার্টারলি১৯৫০১৯৫৫বেস্ট (স্ট্যান্ডার্ড)৩পুনর্মুদ্রণ১৯৫০ সালের পর ২০টি সংখ্যা প্রকাশিত হয়েছে।ফ্যান্টাসি ফিকশন১৯৫০১৯৫০কার্টিস মিচেল২নতুনআউট অব দিস ওয়ার্ল্ড অ্যাডভেঞ্চারস১৯৫০১৯৫০অ্যাভন২নতুনওয়ান্ডার স্টোরি অ্যানুয়াল১৯৫০১৯৫৩বেটার, বেস্ট (উভয়ই স্ট্যান্ডার্ড)৪পুনর্মুদ্রণ১৯৫০ সালের পর তিনটি সংখ্যা প্রকাশিত হয়েছে।ইমাজিনেশন১৯৫০১৯৫৮ক্লার্ক পাবলিশিং (পামার), গ্রিনলিফ পাবলিশিং (হ্যামলিং)২নতুন১৯৫০ সালের পর ৬১টি সংখ্যা প্রকাশিত হয়েছে।গ্যালাক্সি সায়েন্স ফিকশন১৯৫০১৯৮০ওয়ার্ল্ড এডিশনস, গ্যালাক্সি পাবলিশিং, ইউপিডি৩নতুন১৯৫০ সালের পর ২৫২টি সংখ্যা প্রকাশিত হয়েছিল। ১৯৯৪ এবং ১৯৯৫ সালে একটি আধা-পেশাদার প্রকাশনা সংস্থা থেকে আরও ছয়টি সংখ্যা বের হয়েছিল।ওয়ার্ল্ডস বিয়ন্ড১৯৫০১৯৫১হিলম্যান পাবলিকেশন্স১নতুন১৯৫১ সালে আরও দুটি সংখ্যা প্রকাশিত হয়েছে।

 আরও দেখুন 
 বিজ্ঞান কল্পকাহিনির পাল্প যুগ

 টীকা 

 তথ্যসূত্র 

বিষয়শ্রেণী:২০শ শতাব্দীর মার্কিন সাহিত্য
বিষয়শ্রেণী:বিজ্ঞান কল্পকাহিনির ইতিহাস
বিষয়শ্রেণী:অলীক কল্পকাহিনি সাময়িকী

 উৎস